هەسەدە هۆكاری درەنگ یەكلایكردنەوەی شەڕی كۆتایی لەگەڵ داعش ئاشكرا دەکات\n2019.03.04 - 11:04\nهێزەكانی سوریای دیموكرات (هەسەدە) راگەیەندراوێكی لەبارەی هۆكاری دواكەوتنی رزگاركردنی گوندی باغوز لەدێرزور لەرۆژهەڵاتی سوریا كە دواهەمین مۆڵگەی رێكخراوی داعشە لەو وڵاتە، بڵاوكردەوە.\nلەراگەیەندراوەكەی هەسەدە كە بەناوی هەڵمەتی گەردەلوولی بیابان-ەوە بڵاوكراوەتەوە، هاتووە "هۆكاری سستی پێشڕەویكردنی شەڕڤانانی هەسەدە بۆ ئەوە دەگەڕێتەوە كە پەرۆشی ئەوەین زیان بەو هاونیشتیمانیانە نەگەیەنین كە داعش وەك قەڵغانی مرۆیی بەكاریان دەهێنێت".\nراگەیەندراوەكە روونیدەكاتەوە "هەڵمەتە سەربازییەكەمان بۆ رزگاركردنی دواهەمین مۆڵگەی داعش لەباغوز بەردەوامە، بەڵام هێزەكانمان بەهێواشی پێشڕەوی دەكەن وەك پەرۆشییەك بۆ رزگاركردنی ئەو هاووڵاتیانەی كە ماوونەتەوە لەگوندەكە‌و چەكدارەكانی داعش وەك قەڵغانی مرۆیی بەكاریان دەهێنن".\nجەختیش دەكاتەوە "شەڕی رزگاركردنی باغوز لەماوەیەكی زۆر كورتدا، كۆتایی دێت".\nپێشتر هێزەكانی سوریای دیموكرات بڵاوی كردەوە "رێكخراوی داعش بۆ ئەوەی رێگری لەپێشڕەوی شەڕڤانانی هەسەدە بكات پەنا بۆ تەقاندنەوەی ئۆتۆمبێلی بۆمبڕێژكراو دەبات، وەك دواهەمین هەوڵی ئەو رێكخراوە بۆ دواخستنی شكستی یەكجارەكیان لەسوریا".\nشەڕی سەخت لە باغوز بەردەوامە\n2019.03.02 - 10:21\nبەسرودی (ئەی رەقیب) كۆتایی داعش راگەیەندرا\n2019.03.23 - 17:51\nبەشیر حەداد بۆ پارتی و یەكێتی: كۆتایی بەم دۆخە چەقبەستووە بهێنن\n2019.03.03 - 17:03


پەیجور و پێداھاتنەوە: ھادی عەزیزی كوردی\nمێژوو، مەكۆ و سەكۆی ڕابوون و ھەستانەوەی ھەموو نەتەوەیەكە كە ھەم بۆ وانەوەرگرتن دەبێت و ھەمیش بوونی نەتەوە لە ڕابردوودا دەسەلمێنێ، كە ھەبوونی مێژوو كە مێژووی زمان و كلتووریش لە خۆیدا كۆدەكاتەوە، جوگرافیای نەتەوەیی و سیاسیش دەسەلمێنێ.\nڕەنگە زۆر كەس بڵێ چ گرینگییەكی ھەیە كە بنەماڵەی ساسانی كورد بووبێتن یان نا؟ وڵامی ھەرەگونجاو بۆ ئەم پرسیارە ئەوەیە كە ئەگەر كورد بن و بسەلمێندرێ گرینگە، چوونكە ھەبوونمان لە مێژوودا دەسەلمێ و پێش بە ناڕەوایی و ناحەقییەك دەگرین كە دەیانھەوێ نەبوونی خۆیان لە سەر بوونی ئێمە بكەن بە ھەبوون.\nبەڵگەكان چین بۆ ڕاستكردنەوەی تۆرەمە و نەژادی ساسانییەكان كە كوردن؟\n١.ئەردەشێر كە بە ئەردەشێری پاپەكان یان بابەكان ناسراوە، كوڕی بابەك ـە كە باوكی دەڵێن یەكێك لە پێشەوا ئایینییەکانی پەرستگە یان مەزداگاتا(مزگەوت)ــی ئاناھیتایە و ئاناھیتاش لە شاری كەنگاوەری نزیك كرماشان ھەڵكەوتووە.\n٢.لە نامەكەی ئەردەوانی پێنجەمدا كە بۆ ئەردەشێری ساسانی نووسیوە، پێی دەڵێ كوردی شوانكارە و شوانكارەش عەشیرەتێكی كوردی گۆرانن كە ئێستا تا نزیك شیراز بوونیان ھەیە و ھەر ماون.\n٣.لە ''تاریخ ملوك شوانكارە''دا، ھاتووە كە تۆرەمەیان دەچێتەوە سەر یەزگردی كوڕی شەھریاری كوڕی خەسرەوی كوڕی ھورموزی كوڕی نەوشێراونی كوڕی قوباد.\n٤.لە مجمع الانسابدا دەڵێ: شوانكارە بۆ كاری شوانییەتی ھاتوونەتە ناوچەكانی فارس و بە تۆرەمە كوردن.\n٥.ابن بلخی لە فارسنامەدا دەڵێ: ئەوانە كوردی شوانكارەن و لە زێدی خۆیان ھەڵھاتبوون و ھاتبوونە ئەو ناوچانە و ئیسماعیلییەكانیش ھەمووی لە ئەوانەن. ئەردەشێر لە كوردەكانی شوانكارەیە.\n٦.شوێنی نیشتەجێبوونی شوانكارەكان لە كۆنەوە فیرووزئاباد بووە كە لە كۆندا ناوی گۆڕ بووە و لە سەردەمی عضدالدوله ـی دەیلەمی ناوی بۆ فیرووزئاباد گۆڕا، كە كۆشكی ئەردەشێر لەو شوێنەیە و بە ئێستاشەوە ناوچەكە كوردنشینە.\n٧.لۆكۆنین لە مێژووی ئێراندا چاپی كومبریج دەڵێ: پاشاكانی ساسانی لە ناو و تۆرەمەی ھەخامەنشی وەڕەز بوون و خۆیان بە تیرەی كیاكان دەخوێندەوە و حەزیان لێبووە پێشگری كەی ــیان بە ناوەكانیانەوە بلكێندرێ و وەك لە تاریخ ملوك شوانكارەدا باسیان كراوە، نەوەی قوباد یان كەیقوبادن، كە دەچنەوە سەر ڕەچەڵەكی كورد.\n٨.لە ئێستادا دوو عەشیرەتی گەورەی غەزەنفەری و ساسانی پاشماوەی كوردەكانی شوانكارەن.\n٩.ناوی ئەسپەكەی خەسرەوپەروێز، شەودێز بووە كە تاقوەسانی كرماشان كە پەیكەری بەردینەی خەسرەوپەروێزی لە ئامێز گرتووە، زۆر جار بە تاقی شەودێز ناو دەبردرێ.\nوشەی دێز تەنیا لە زمانی كوردیدا بە كار دێت و بۆ ڕەنگێكی مەیلەو ڕەش و بۆرێكی توند بە كاری دەبەن، كە فیردەوسی لە شاھنامەدا ناوی شەودێزی ھێناوە.\n١٠.خالد بن فياض لە گێڕانەوەیەكی كۆندا باسی چۆنییەتی مردنی شەودێزی كردووە.\n١١.ابن خلكان مێژوونووس و ئەدیب و دادوەری گەورەی كورد تۆرەمەی خۆی بۆ یەحیا كوڕی خالیدی بەرمەكی گەڕاندووەتەوە و ھەمیشە ویستوویەتی ڕەچەڵەكی خۆی بپارێزێت. ئیبنی خەلەكان لە گوندی خەلەكانی سەر بە شاری كۆیە لە دایك بووە و بەرمەكییەكانیش بە زۆرینە لە دایكبووی كوردستان و بە تایبەت وەك ھەولێر ناویان ھاتووە، كە بەرمەكی باپیریان لە مێژووی عەرەبدا بە مەجووسی ناسراوە كە ئەمە نازناوی زەردەشتییەكان بووە لە سەردەمی ھاتنی ئیسلامدا.\n"عبدالرحيم كلانتر ضرابی" لە كتێبی تاریخی كاشان و "محمدتقی سپھركاشانی" لە ناسخ‌التواریخ ـدا، بەم شێوەیە باسی ڕەچەڵەكی كوردە بەرمەكییەكان دەكەن.\nخالیدی كوڕی بەرمەك كە ناوی ڕاستەقینەی بەرمەك قوبادە و قوباد كوڕی خۆرانشایە كە بە گشتاسپ ناسراوە و ئەویش كوڕی ئەردەوان شایە كە بە جاماسپ ناسراو بووە، ئەویش كوڕی ھورموزی چوارەمە كە ئەویش كوڕی ئەنوشێروانی ساسانییە.\n١٢."جمشید صداقت كيشه" لە كتێبی كوردانی كرمان و فارس(ناوچە) دا دەڵێ: ناوەندی حكوومەتی ساسانی ڕەمەیەك بووە كە ھەمووی كوردی شوانكارە بوون.\n١٣.زەردەشتی خۆرەگان كە ھەر بەم ناوە وەك زەردەشتی دووھەم لە سەردەمی ساسانیدا دەركەوتووە، پاشناوی خۆرەگانی بۆ خۆی ھەڵبژاردووە كە وەك واتای ھەتاوەكان ھەتا ئەم چركەیەش لە ھەموو دەوروپشتی زاگرۆسدا بە كاری دێنن.\n١٤.ھەندێك سەرچاوە دەیانھەوێ زمانی پاڵەیی بە فارسەوە گرێ بدەن و لە ھەمووی خراپتر پێگەی گوندی بەڵخەی ھەورامانیان بە بەلخ لە باكووری ئەفغانستانی ئێستا گۆڕیوەتەوە كە بە سەرنجدان بە تەنانەت دوایین شەڕەكانی ساسانییەكان و مێژووی ھاتنی عەرەب بۆ كوردستان لە "الكامل ابن الاثير" و "فتوح البلدان" ــی البلاذري ـدا، ھەبوونی ھەموو شەڕەكان لە ناو كوردستاندا دەسەلمێ.\nلە كۆتاییدا دەتوانین بڵێین سەرەڕای ئەوەیكە نەتەوەی كورد ھەتا ئێستاش خاوەنی ھیچ كیانێك نییە كە خۆی بڕیار لە سەر خۆی بدا، بەڵام گەلێك درەفەت و ڕێكار و سەرچاوەی جیا لە كوردیش ھەن كە نەتەوەكەمان خۆی بسەلمێنێت. لە سەردەمی "بنی امیە" و بەتایبەتی "حجاج بن یوسف" ھەموو زمان و كتێب و كلتوورەكان تەعریب كران و دواتر كە عەباسییەكان ھاتنە سەر دەسەڵات، بە ھۆی ھەبوونی كوردان لە دەسەڵاتدا ھەتا ئاستی وەزیری گەورە و دەسەڵاتدار، ڕەوشی نووسین باشتر بووەتەوە و ھەر لەو سەردەمانەشدا كەسانێكی وەك "ئەبوو حەنیفەی دینەوەری" لە كورددا ھەڵكەوتن كە بە ئاشكرا باسی خۆیان بكەن.\nلەسەردەمی بنی امیە زۆر كتێبی دیكەی كوردان سووتێندران و لە ناوچوون، بۆ نموونە وشەی دیپ و دبیرەی ھەورامی و پاڵەیی و كوردی كۆن لە ئەو سەردەمەدا چووە ناو زمانەكەیانەوە و وشەگەلێكی وەك ادب و ادیب و ادبا و مودب ــیان لێ درووست كرد، چوونكە ئەوان پێشتر ئەم جۆرە وشانەیان نەبوو، دەنا بۆ یەك جاریش با لە كتێبی موسوڵماناندا وشەی ادب بە كاردەھات.


یوکیکۆ کودۆ - ویکیپیدیا، ئینسایکڵۆپیدیای ئازاد\nبارۆنی شەو (ئەستێرەی شەو)\nیوساکو کودۆ (هاوسەر)\nشینچی کودۆ (کوڕ)\nیوکیکۆ کودۆ (بە ژاپۆنی: 工藤 有希子) ئەو کەسایەتییەکی خەیاڵییە لە ئەنیمێ و مانگای لێکۆڵەر کۆناندا. ئەو دایکی شینچی کودۆیە، ناوی ڕاستەقینەی بریتییە لە یوکیکۆ فوجییاما و کار دەکات وەک ئەکتەر وە هونەری خۆگۆڕین دەزانێت، ئەو و ڤێرمۆت بەیەکەوە هونەری خۆگۆڕین فێربوون لە کوروبا تۆیچی باوکی کایتۆ کید. لەگەڵ هاوسەرەکەی یوساکو کودۆ دەژی لە لۆس ئانجیلۆس. لە زنجیرەی ٤۷ دا، هەڵسا بە ڕۆڵگێڕانی فومیۆ ئێدۆگاوا تا کەسایەتی کوڕەکەی بشارێتەوە و ڕێگری لە ران بکات ڕاستییەکەی ئاشکرا بکات ئەمەش چونکە پێشتر دکتۆر ئەگاسا چیرۆکی کوڕەکەیانی لەگەڵ ڕێکخراوی ڕەشدا بۆ گێڕابووەوە. هەروەها ئەو هاوڕێی دایکی رانە ئێری کیساکی.\nبۆ یەکەم جار دەرکەوت لە زنجیرەی ٤۳ دا، خۆی گۆڕیبوو بۆ کەسایەتی فومیۆ ئێدۆگاوا، وە ئەو کەسایەتییەکە یوکیکۆ دروستی کردووە بۆ ئەوەی ڕێگری لە ران بکات ڕاستی شینچی بزانێت، و باوڕی پێ بهێنێت کە ئەو دایکی کۆنان ئێدۆگاوایە. بەڵام ئەو لە هەمان کاتدا کۆنانی هەڵخەڵەتاند، کە بۆ ماوەیەک پێی وابوو ئەو یەکێکە لە ئەندامەکانی ڕێکخراوی ڕەش. و دواتر یوکیکۆ ڕاستی ئەو گاڵتەیەی بە کۆنان وت.\n^ ئەنیمێی لێکۆڵەر کۆنان، زنجیرەی ۲٨٦: شینچی کودۆ لە نیوێرک\nوەرگیراو لە «https://ckb.wikipedia.org/w/index.php?title=یوکیکۆ_کودۆ&oldid=575596»\nئەم پەڕەیە دواجار لە ٠٥:٢٤ی ١٤ی حوزەیرانی ٢٠١٨ نوێ کراوەتەوە.


زایینی: ١٧-٠١-٢٠١٨ - هەتاوی: ١٣٩٦/١٠/٢٧ - ١٦:٥٩ تاران قه‌باره‌ی فۆنت:\nکوردستان میدیا: ئەندامان و لایەنگرانی حیزب لە شاری سنه چالاکی بەرینی تەبلیغییان بەبۆنەی ٢ی ڕێبەندان، ساڵڕۆژی دامەزراندنی کۆماری کوردستان بەڕێوە برد.\nبەپێی هەواڵی گەیشتوو بە ماڵپەڕی کوردستان میدیا؛ ئەندامان و لایەنگرانی حیزبی دێموکراتی کوردستانی ئێران لە شاری سنه لە بەرەبەری هاتنی ٢ی ڕێبەندان، ٧٢هەمین ساڵڕۆژی دامەزراندنی کۆماری کوردستان، چالاکی تەبلیغییان ئەنجام دا.\nئەو شوێنانەی چالاکی تەبلیغی تێدا بەڕێوە چووە بریتین لە: "مەیدانی سەرەکی شاری سنه، پارکی سەوزەپۆش، پارکی بەهاران و کۆڵانەکانی مەیدانی ئێقباڵ."\nله رۆژی ٢٥ی گەلاوێژی ١٣٢١ی هەتاویدا، رووناكبیرانی كورد له رۆژهەڵاتی كوردستان، به كەڵك وەرگرتن له هەلومەرجی سیاسی پێكهاتوو له ئەنجامی شەڕی جیهانیی دووهەم، رێكخراوی نهێنی "ژ ـ ك"، (كۆمەڵەی ژیانەوەی كورد)یان دامەزراند. دوای سێ ساڵ خەباتی نهێنی و ئەزموونی رێكخراوەیی، له ٢٥ی گەلاوێژی ١٣٢٤ی هەتاویدا و لەسەر بنەما تەشكیلاتییەكانی ئەم رێكخراوەیه و به خوێندنەوەیەكی واقیعبینانه و سەردەمیانه، حیزبی دێموكراتی كوردستان، وەك رێكخراوێكی مۆدێڕن دامەزرا؛ دواتر پێشەوا قازی محەممەد رێبەری هەڵكەوتووی ئەم حیزبه له ٢ی ڕێبەندانی ١٣٢٤ی هەتاوی (٢٢ی ژانویەی ١٩٤٦) به ڕەسمی دامەزرانی "كۆماری كوردستان" ی ڕاگەیاند و بوو به سەركۆماری ئەم كۆماره.\nساڵانە خەڵکی تێکۆشەری کوردستان و ئەندامان و لایەنگرانی حیزب لە شار و شارۆچکەکانی کوردستان ئەم یادە مێژووییە مەزنە، بە ئەنجامدانی چالاکی جۆربەجۆر، بەرز ڕادەگرن.


له ماوه‌ى 24 سه‌عاتدا چه‌ند سه‌ربازى تورك كوژراوه؟\nقه‌سه‌ده: ٩٥ سه‌رباز و چه‌ته‌ی توركیا كوژران\nقه‌سه‌ده له راگه‌یه‌ندراوێكیدا ئاشكراى كردووه له ماوه‌ی ٢٤ كاتژمێری ڕابردوودا ٩٥ سه‌رباز و هاوكاره‌كانى توركیا كوژراون و تا ئێستاش شه‌ڕێكی سه‌خت به‌رده‌وامه.\nناوه‌ندی ڕاگه‌یاندنی هێزه‌كانی سووریای دیموكراتی - قه‌سه‌ده له ڕاگه‌یه‌ندراوێكدا ئاماری شه‌ڕی ٢٤ كاتژمێری ڕابردووی شه‌ڕی عه‌فرینی ئاشكرا كرد كه ٩٥ سه‌رباز و هاوكاره‌كانى هێزه‌كانی داگیركه‌ر كوژراون.\nله دوێنێوه له ده‌وروبه‌ری گوندی خالتا شه‌ڕی قورس له‌نێوان هێزه‌كانی ئێمه و سوپای توركیای داگیركه‌ر ڕووده‌دات. له‌و شه‌ڕه‌دا كه هه‌تا ئێستاش له ده‌وروبه‌ری گونده‌كه ڕووده‌دات، ئۆتۆمبێلێك كه دۆشكه‌ی له‌سه‌ر بوو به‌ته‌واوی تێكشكێندرا و ٣٧ سه‌ربازى سوپای توركیا كوژران، هه‌روه‌ها ده‌وڵه‌تی توركیا ده‌وروبه‌ری گوند بۆمباران و تۆپباران ده‌كات.\nله دوێنێوه سوپای توركیای داگیركه‌ر و هاوكاره‌كانی به فڕۆكه و چه‌كی قورس هێرش ده‌كاته سه‌ر گونده‌كانی كه‌فه‌رده‌لا، فه‌قیرا و قۆچیما.\nله شه‌وی ڕابردووه‌وه تا ئه‌م ساتانه، له‌نێوان هێزه‌كانی ئێمه و سوپای توركیای داگیركه‌ر و هاوپه‌یمانی شه‌ڕی قورس ڕووده‌دات هه‌روه‌ها ناوه‌ندی ناوچه‌ی بلبلێ بۆمباران و تۆپباران ده‌كرێت. هه‌تا ئێستا زیاتر له ٢٥٠ تۆپ له ناوه‌ندی ناوچه‌كه كه‌وتوون. له شه‌ڕدا كه هێشتا به‌رده‌وامه ٢٧ سه‌رباز كوژران.\nله لای گونده‌كانی قه‌سته‌ل خدریه، چۆله‌قا و خدرا له‌دوێنێوه شه‌ڕی قورس له‌نێوان هێزه‌كانمان و سوپای توركیای داگیركه‌ر و هاوكاره‌كانى ڕووده‌دات. له شه‌ڕدا كه هێشتا به‌رده‌وامه، ١٧ سه‌رباز و هاوكاره‌كانیان كوژران.\nله گوندی برمیجه شه‌ڕی قورس هه‌تا ئێستا به‌رده‌وامه و له ئه‌نجامدا ١٤ هێزه نزیكه‌كانى توركیا كوژران بۆردومانى گونده‌كه به تۆپ به‌رده‌وامه.\nژمارەی خوێنەر\t1912\nسوپاى توركیا به چڕى بۆردومانى گه‌ڕه‌كه‌كانى عه‌فرین ده‌كات


چۆن هاوڵاتیان دەتوانن سود لەزیادکردنی موچە وەربگرن\n- 3/10/2019 6:59:00 PM 24011 جار خوێندراوەتەوە\nبەپێی هاوكێشە ئابورییەكان، هەرێمی کوردستان جۆرێک لەبازاری لیبراڵ پەیڕەودەکات کە تێیدا پاڵەوانی ئابورییەکەی بەکاربەرە، واتە ئەو فەرمانبەرانەن کە موچە لەحکومەت و دامەزراوەکان وەردەگرن و چالاکی خزمەتگوزاری پێشکەش دەکەن. ئەمجۆرە بازاڕە هەمیشە لەبەردەم مەترسی هەڵئاوسان و مۆنۆپۆلکردندا دەبێت و هۆشیاری بەکاربەر تێیدا رۆڵی زۆر دەبینێت بۆ نەهێشتنی مەترسییەکانی بەتایبەتی لەکاتی زیادکردنی موچەدا.\nلەو وڵاتانەی كە تێیدا كەرتی حكومی چالاكترە لەكەرتی تایبەت، وەك هەرێمی كوردستان، زیادكردنی موچەی فەرمانبەران لەلایەن حکومەتەوە هەمیشە جموجوڵی گەورەی بازرگانی بەدوادادێت. جموجوڵە بازرگانییەكانیش بەتایبەتی لەو بازاڕانەی كە بەرهەمی ناوخۆییان كەمە (وەک ئەوەی لەهەرێمی کوردستان هەیە) هەمیشە هەڵئاوسان و زیادبونی نرخی بەدوادادێت. چونكە خەرجی بەکاربەر زیاد دەكات و زیادبونی خەرجیش بەواتای زیادبونی داواكاری كڕین دێت.\nبەو پێیەش كە كاڵاكان ناوخۆیی نین و لەوڵاتانی دیکەوە هاوردە دەکرێن، لەکاتی زیادبونی جموجوڵی بازاڕەکاندا بڕی دابینكردن جێگای فرۆشتن ناگرێتەوە، بەوەش ئۆتۆماتیكی نرخ بەرزدەبێتەوە.\nئەوەی لەسەرەوە باسكرا بەشێوەیەكی ئاسایی لەبازاڕە نمونەییەكانی جیهاندا رودەدات ئەگەر تەنانەت مۆنۆپۆلكردن و شاردنەوەی کاڵاکان و دیاریکردنی نرخ بەبێ چاودێری بونی نەبێت، بەڵام مەترسییەکە بۆ بازاڕەکانی هەرێمی کوردستان لەسەروبەندی زیادکردنی داهاتی بەکاربەر، وەک زیادکردنی موچە، گەورەترە، بەوپێیەی رۆڵی حکومەت لەچاودێریکردنی بازار و جموجوڵە بازرگانییەکان زۆر لاوازە و سیستمێکی ئابوری دیاریکراومان نیە کە تێیدا حکومەت و دامەزراوەکان بەجۆرێک رۆڵی خۆیان ببینن کە زیادکردنی موچە بەئەرێنی بۆ گیرفانی هاوڵاتیان بشکێننەوە. بەوەش هەمیشە جۆرێک لەبازاڕمان هەیە کە لەبەردەم مەترسی هەلئاوسان و کەمبونەوەی بەهای دراودایە. لەمجۆرە بازاڕانەشدا هاوڵاتی کەمترین سود لەزیادکردنی داهاتەکەی دەبینێت و بەجۆرێکی دیکە لەرێگای زیادکردنی نرخەکانەوە موچە زیادكراوەكەی لێوەردەگیرێتەوە.\nچۆن رێگری لە هەلئاوساندەکرێت؟\nچەندین رێگا بۆ کەمکردنەوەی هەلئاوسان هەیە، لەوانە:\nیەکەم/ خەرجی هاوڵاتیان و کەمکردنەوەی پارەی بانقەکان، لێرە لەهەرێمی کوردستان لەبەرئەوەی سیاسەتێکی تەندروستی بانقیمان نیە، پێویستە هاوڵاتی خۆی ئەو رۆڵە ببینێت و لەکاتی زیادکردنی موچەدا باڵانسی خەرجییەکانی راگرێت، واتە لەبری خەرجی زیاتر هەوڵبدات بڕێک لەپارەکەی پاشەکەوت بکات و خۆی لەکڕینی شتومەکی لاوەکی و کڕین بەڕێگای قیست بەدوربگرێت، چونکە لەئەگەری جێبەجێنەکردنی ئەم پلانەدا نرخەکان بەجۆرێک بەرزدەبنەوە کە بەنزیکەیی هەمان بڕی پارە کە پێویستە پاشەکەوت بکرێت دەچێتە سەر نرخەکان و بەوەش پارەی زیادکراو دەچێتە گیرفانی بازرگانەکانەوە. هاوکات، لە ئەگەری راکێشانی شتومەک و کاڵا بەڕێگای قەرزی درێژخایەن یان قیست، فەرمانبەر دەکەوێتە ژێر قەرزی زۆری کۆمپانیاکان و بڕێکی نائاسایی لەسودی لێوەردەگیرێت کە بڕە زیادکراوی موچەکەی بەبەلاش لێوەردەگیرێتەوە.\nدوەم/ پێویستە نرخی سودی بانکی زیادبکرێت، ئەم سیاسەتە زیاتر لەلایەن حکومەتەوە پەیڕەودەکرێت و بەزیادکردنی سودی بانقەکان رێژەیەکی کەمتری پارە دەچێتەوە دەستی هاوڵاتی و بازرگانەکان و بەوجۆرەش خەرجی کەمدەبێتەوە و نرخی کاڵاکان جێگیردەبێت.\nسێیەم/ وەرگرتنەوەی قەرزی بانقەکان لەلایەن حکومەتەوە، بەمڕێگایە بانقەکان کەمترین پارەیان دەبێت بۆ دانەوەی بەهاوڵاتیان بەوەش بڕی پارەی خستنەبازاڕ کەمدەبێتەوە.\nچوارەم/ حکومەت پێویستە قەرزەکانی لەهاوڵاتیان وەرگرێتەوە، ئەگەر قەرزی هاوڵاتیش لەلای حکومەت بێت پێویستە قەرزەکان ئاڵوگۆڕبکرێن و هەوڵبدرێت کەمترین پارەی کاش بگەیەنرێتە بازاڕەکان. هاوکات، بەوپێیەی ئەمڕۆ لەهەرێمی کوردستان حکومەت زیاتر قەرزاری هاوڵاتییە پێویستە دانەوەی قەرزی هاوڵاتیان بەمیکانیزمێک بێت کە هەمان سیناریۆی سەرەوە دوبارەنەبێت و رێگری لەهەڵئاوسان بگیرێت. هەوڵبدرێت کەمترین سودی بۆ بازرگانەکان بڕوات و هاوڵاتی زۆرترین سودی لێوەربگرێت.\nرۆڵی حکومەت لەم نێوەندەدا\nلەم دۆخەدا پێویستە حكومەت چاودێری بازاڕەكان بكات، رێگە بۆ هاوردەكردنی كاڵاكان خۆشبكات و رێگری لەقۆرغكاری بكات. جگەلەوە، وەک لەسەرەوە باسکرا، پێویستە حکومەت سیاسەتێکی بانقی تەندروست بگرێتە بەرو قەرزەکانی وەرگرێتەوە بەمیکانیزمێک کە هاوکاربێت بۆ رێگرتن لەهەڵئاوسان.


کوردستان بەرگەی هەمان حكومڕانی پێشوو ناگرێت\n06:14 - 12/04/2020 673 جار خوێندراوەتەوە\nسازدانی: په‌یامنێری هه‌ولێر\nکاردۆ محه‌مه‌د رێکخه‌ری ژوری په‌رله‌مان و ئه‌ندامی جڤاتی نیشتمانی بزوتنه‌وه‌ی گۆڕانه. دیجیتاڵ میدیای "زه‌مه‌ن" به مه‌به‌ستی زانینی دوا هه‌ڵوێستی بزوتنه‌وه‌ی گۆڕان له مه‌ڕ کۆمه‌ڵێک پرسی هه‌نوکه‌یی، ئه‌م دیداره‌ی له‌گه‌ڵ ناوبراو سازداوه.\nزه‌مه‌ن: کۆرۆنا قەیرانێکی تری ئابوری و دارایی بەسەر حکومەتدا دروستکرد، ئێوه وەک بزوتنه‌وه‌ی گۆڕان پرۆژەو داواتان لە حکومەت چی بوە، بۆ ئەنجامدانی چاکسازی راستەقینە؟\n*ئێمه پێمان وایه بۆ ئه‌وه‌ی زیانه‌که‌مان که‌مبکه‌ینه‌وه، پێویسته پاراستنی پەیوەندیەکانمان، لەگەڵ بەغدا لەسەربنەمای مافە دەستوریەکان وپرسە نیشتیمانیەکان- باش و پارێزراوبن، بۆئەوەی ئەو بڕە پارەیەی لەوێوە دێت بەردەوام بێ و یان هەر کۆمەک و قەرزێک بەعێڕاق بدرێت بەر هەرێمیش بکەوێت.\nئه‌وه جگه له‌وه‌ی پێویسته:\n- پڕۆژەی چاکسازی، وەک پاکێجێک جێبەجێ بکرێت و ئینتیقائی نەبێت\n-هەوڵ بدرێت دابینی موچە بکرێت و لەکاتی خۆی بدرێت، نەک کەم بکرێتەوە، نە پاشەکەوتی تێدا بکرێت.\n- ئێستا دەرفەتە بۆ کۆکردنەوەی قەرزەکانی حکومەت لەکۆمپانیاو بازرگانەکان، هەرەوەها دەرفەتیشە بۆکۆنتڕۆڵکردنی مەرزەکان وکۆمپانیاکانی خاڵە سنوریەکان\n- هەر بڕیارێک لەبارەی بابەتە چارەنوسسازەکانەوە بدرێ لە ئەنجومەنی وەزیران یان گروپی .قەیرانەوە بدرێ و دەربچێ پێویستی بە کۆڕای هەیە.\nزه‌مه‌ن: پێت وایە حکومەت بەدەم پرۆژەکەتانەوە بێت؟\n*هەرچەند لە ناو تەنگژەو قەیرانێکی گەورەداین، کۆسپ و ئاستەنگ زۆرە، پرۆژەکانی چاکسازی و کارنامەی راگەیاندراوی حکومەت لە سەرەتادا رێکەوتنی سیاسی کراوە. هەنگاوی سەرەتایی نراوە .ئاماژەن بۆ دەستبردنی حکومەت بۆ پرۆژەکانی چاکسازی . چەند رۆژی رابردو چەندین لیژنە دروستکراون یاساو بریارەکان کەوتونەتە بواری کرداری چاوەرێی هەنگاوی ترین.\nزه‌مه‌ن: بەکردەوە ئەم کابینەیە هەنگاوی چاکسازی گەورەی نەناوە هەتا کوێ لەناوی دەمێننەوە؟\n* گرێبەستی هاوڵاتی، لەگەڵ هەر هێزکی سیاسی لە پرۆسەی دیموکراتی بۆ ماوەیەکی دیاریکراوە پێوەرەکە بەسەر ئێمەش جێبەجێدەکرێت و گرێبەستەکەمان لەگەل دەنگدەرانمان بۆ چوارساڵه، لەهەرسەکۆو پێگەیەک بین لە نوێنەرایەتی پەرلەمان یان ئەنجومەنەکان بێت یا لەتیمی حکومەت بێت، کارەکتەرەکانی گۆران پابەندن بەئەدای نمونەیی لە دامەزراوەکان وبەڵینەکانی کە بەخەڵکی کوردستانمان داوە.\nزه‌مه‌ن: خەڵکێکی زۆر بەهۆی ئیجرائاتەکانی حکومەت و دۆخی کەرەنتینکردن و مانەوە لەماڵەوە، توشی قەیرانی بژێوی رۆژانە بوون هەڵوێستی گۆران لەو بارەیەوە چیە؟\n* کەمکردنەوه‌ى بارگرانى لەسەر هاوڵاتیان و کاسبکاران، لە ڕێگەى ڕاگرتنى کرێى موڵکەکانى حکومەت، ئاسانکاریش بۆ لێخۆش بونى کرێى ئەو موڵکانەى هى خەڵکن، ڕاگرتنى وه‌رگرتنى سەرجەم پێشینە و قەرزهکان، هى ئاو و کاره‌با و جۆرهکانى دیکەى باج کە لە هاوڵاتیان وه‌ردهگیرێت.\nبەرکارکردنی یاسای ژمارە پازدەی ١٩٩٣ پەرلەمان کە تێیدا ئاماژە بەرێکخراوێکی حکومی (هەیڤی سوری) پەرلەمان دەکات دوور لە تۆخکردنەوەی مۆرکی حزبایەتی لە کاری خێرخوازی بەفەرمی ناسینی رێکخراوی حزبی .\nدروستکردنى ناوه‌ندێکى بەهێزى وەکو خەرجى کە داتا و ئامارى لە بەرده‌ستدا بێت و بتوانێت جۆرى پێداویستیەکان دیارى بکات، بۆ دابینکردنى پێداویستیەکانى خەڵکى کەم ده‌رامەت، لە ژێر چاودێرى پارێزگار و ئەنجومەنى پارێزگا، هەروه‌ها کۆکردنەوهى هاوکارییە نا ڕێکخراوه‌کانى تر کە لە ژێر ناو و کەمپەینى جیا جیادا ئەنجام دهدرێت.\nزه‌مه‌ن: گۆڕان لە گەڵاڵەکردنی پڕۆژه ی چاکسازی بەشداربووه ئایا جێ بەجێدەکرێت؟ ئە گەر جێبەجێ بکرێت ئه‌و پرۆژه‌یه سودی بۆ حکومه‌ت و خه‌ڵک چیه؟\n* سەڕەڕای ئاستەنگە زۆرەکان، بەشداری گۆران لە پێناوی هەڵگرتنی بەرپرسیاری نیشتیمانی و چاکسازی بوە.\nبەردەوام بە کارنامە بەشداری خۆمان هەیە، لە پێناوی چاکسازی لەسیستەمی سیاسیدا ئەگەرچی لەسەقاگیری و ئارامیدا زەمینەی لە باردروست دەبێت بۆهەنگاونانی چاکسازی .\nلەم دۆخەدا دەبێ ئاڵنگارییەکان بکەینە دەرفەتی چاکسازی، هەنوکەش لە چەند ئاستدا هەنگاونراوە، بەڵام هێشتا لەسەرەتاداین ئومێدمان لەسەر هەڵچنیوە. بێگومان بە جێبەجێکردنی پرۆژه ی چاکسازی ، قەیرانەکانی پەیوەست بەناوخۆی خۆمان پێگەمان لەبەرامبەر هەرەشەکانی دەرەکی بەهێزدەبێت. یەکریزی دەپارێزێت .گوتاری یەکگرتوی هاوبەش دروست دەبێت، جەماوەر دەبێتە سەرچاوەی هێز، باری حکومەت سوک ده بێت پێگەی لە ناوخۆ دەرەوە بەهێز دەبێت.\nزه‌مه‌ن: له ئێستادا که دنیا توشى قیرانى داراى بووه بە هۆى نرخی نەوتەوه کوردستان و عێراق توشی هەمان قەیرانی ده‌بیت، چۆن وابکریت ئەو داهاتەی کە هەیە بەشی موچە و خەرجیەکان بکات؟\n* لە بارودۆخێکدا ئابوری دنیا لە قەیرانێکی کەم وێنە دایە، کۆرۆنا کۆمەڵگای کەرەنتیکردوە، بەرهەم وەستاندوە، جیهانیی ڕوبەڕوی قەیرانی دارای کردۆتەوە بەتایبەت لە دابەزینی نرخی نەوت، تەنها پشت بەستن بە تاکە سەرچاوە بۆ داهات. نەهاتنەوەی کۆی داهات بۆ خەزێنەی حکومەت .پەک خستنی دامەزراوە ره‌قابیەکان، سەرەرای بردنی بەشێک لە داهات بۆ پارتی و یەکێتی، لەم هەلومەرجەدا، ئیدی کوردستان بەرگەی هەمان سیاسەتی پێشو ناگرێت، حکومەت لەم ساتە دا پێویسته به بەرنامەرێژی پلانی هەبێت لەو داهاتەی دەستیدەکەوێ، رێکی بخاتەوە، دادپەروەرانە دابەشی بکاتەوە، وەدابینی بژێوی وموچەی خەڵک بکات. چاکسازی لە خەرجیدا بە کەم کردنەوەی ئیمتیازات وخەرجی ناپێویست بکات و لە سێکتەرەکانی وەبەرهێنان بەتایبەت نەوت و وزە ئابووری دەروازەکان .\nهەروەها رێکخستنەوەی باج لەسەر بنەمای یاسا و پرۆژەی بۆ دڵنییایی کۆمەڵاتی هەبێت. بەتەنگ خەڵکی کەمدەرامەت کرێکاران و خاوه ن بیداویستی تایبەت بچێت. ئەگەر زیان هەیە. بابە بڕی داهات بە ر هە مووان بکە ویت\nزه‌مه‌ن: ئایا لەم هەلومەرجەی تەنگژەیەیی جیهان و ناوخۆ یە کوردستان بەرگەی ئەوە دەگرێت هەرهەمان میتۆدی پێشو بەڕێوەببرێت؟\n*هە ردوو حزب؛ سامان و هێزی چەکداری و هەموو دەرفەتەکانی ژیان لە ژێر سایەی ئەواندابووه هەمیشە ده‌سەڵات لەناو قەیرانی کێشەو ململانی سیاسی دا هەموو شتێکی بۆ خۆی زه وت کردوه. هاولاتیانى لە خۆی تورە و زویر کردوە بێ متمانە ی کردوه. بۆیە ئەم فۆرمە لە حوکمرانی شکستی خواردوە، حکومە ت دانی بە هە بونی ده‌رده کوشنده‌کە، کە گە ندەڵیە ناوه. بۆیە هەنگاونانی کرداری بۆ گۆڕینی فۆرمی رابردوو لە حکومرانی شارێگاکە دژایتی گە نده لی و سەروەری یاسایە، وەک لە سیکتەری تەندروستی حکومەت هەنگاوی خۆپارێزی باشی لە بەرژەوەندی خەڵکی کوردستان نا . پێویستە ئەم فۆرمە لە کارکردن هەموو سێکتەرەکانی بگرێتەوە، وەکو حکومەتى هاوڵاتی ڕەفتار بکات.\nزه‌مه‌ن: لەم هەلومەرجە خراپەدا، هێزە سیاسیەکان ده‌بێت چی بکەن بۆ ئەوەی بنەما هاوبەشەکان زەق بکەنەوە، له‌جیاتی په‌نابردن بۆ خاڵه جیاوازه‌کان؟\n*سروشتی کۆمەڵی مرۆڤایەتی وایە، جیاوازی و ململانێ تێدایە بە هۆی گروپ و رەوت و چین وتوێژوخواست و ڕوانگە وبەژەوەندی جیاواز، لە حاڵەتی ئاسایی و ئارامیدا، ململانێکان بەشێوازی جیا، لە پێناوی ئاڵوگۆرو ژیانێکی باشتر وپێشکەوتن دەکرێت. لە هەلومەرجی نائاسایی دا لە قەیرانە گشتگیرو قوڵەکاندا. ئەولەویەت بۆ پرسە هاوبەش و چارەنوسسازەکان ده بێت. لە هەنوکەدا، قەیرانێکی کەم وێنە لەمێژووی مرۆڤایەتی روی لەهەموان و هەرێمی کوردستان کردوە. لەم بارەدا پرسە هاوبەشەکان دەبنە کۆلگەی راگرتنی پردی پێکەوەکارکردن وپەرینەوە و دەربازبون لە قۆناخەسەخت و دژوارەکە، بەپارێزگاری لە نیشتمان و پاراستنی هاوڵاتیانى کوردستان، تەنگژەک هەرەشە لەمانەوە ژیان دەکات. ژیانی مرۆڤایەتی خستۆتە ناوکارهساتێکی تۆقێنەرودارمان. ڕێگرتن لەدارمان ئاسان نیە، بۆ روروبونەوەی، هاوسۆزی وهاوکاری وهەماهەنگی، هەموو مرۆڤایەتی گەرەکە، دەستە پاچەیی بازاری ئازاد لە بەرامبەر پەتاکە، کەسیستەمی بەڕێوبردنی مرۆڤایەتی خستە ژێر پرسیار، وەهمە کانی رابردوی پروپاگەندەی (کۆتای مێژوی) سەرمایەداری پوچەڵکردۆتەوە. کاریگەری و لێکەوتەکەنانی تەنگەژەکە لەسەر نەوەکانی ئایندە زۆردەبێت.\nجیهان حالى وابیت، وڵاتانی لەمەر خۆمان .ئەرکی قورسترە، بۆیە خۆپارێزی و چاکسازی لەهەمو چارەسەرێک باشترە. دەبێ یەخانگیرەکە، بکەینە دەرفتێک بۆ دارشتنەوەی بنەماهاوبەشەکانی کۆمەڵایەتی، سیاسی، هاوسۆزی پێکەوەکارکردن بۆدانانی ستراتیژێکی نیشتیمانی.\nئەرکی هێزە سیاسیەکانە. لەهەمو ئاستەکاندا هێزوتواناکان بەئاقارێک ببەن، سەرمان بەسەردوژمنە هاوبە شەکە دەخات.\nزه‌مه‌ن: دامودەزگاکانی ئێمە متمانەیان کەم بۆتەوه لاى هاوڵاتیان، ئەمەش نەک بەتەنها دامودەزگاکانی سەربازی و ئەمنی بەڕێوبردن بگرە دامودەزگاکانی تریشی گرتۆتەوە بۆنمونە لەم دۆخەدا داموودەزگای تەندروستی، ئەمرۆش نەبێت سبەینێ دەبێت ئەم متمانەیە دروست بکرێتەوە، بەشی هەرە زۆری نەک هەمووی ئەم کارە بە حکومەت دەکرێت حکومەت دەبێت چى بۆ ئەم بابەتە بکات ! میدیاکان چۆن ڕۆڵیی پۆزەتیف ببینن؟\n* زۆربەی هێزە سیاسیەکان لە دۆخیی شۆڕشگێری و چەکداری و هاتوون، کولتورێکی سیاسی و مێژویەکی کۆنییان لەململانێی تقلیدی هەیە، هەموو قەیران و ئاڵۆزیەکان بۆ زاڵبوون بەسەر یەکتر تردەقۆزنەوە، لەبەر ئەوەی بێ متمانەی ڕۆچۆتە ڕەفتار وهەڵوێستیان. بەزاڵ کردنی بەرژوەندی کەس و حزب بەسەر بەرژەوەندی خەڵک ونیشتیمان بێ ئومیدی خەڵکیان زیاد کردوه، ئەمەش لەسەر کایەی تری پەیوەندی ڕەنگی داوەتەوە. حزب چۆتە ناو هەموو دەمارەکانی دەسەڵات، حکومەت مۆرکی حزبی پێوەلکاوە، بۆیە ئەرکی حکومەتە بەکردار بیسەلمێنێت حکومەتی هەموانە. تارمای دەسەڵاتی ئەودیوی حکومەت کە ڕێ لە بەدامەزراوەکردن و چەسپاندنی یاسا دەگرێت بسڕیێتەوە. بە شەفافیەتکردن، دەرفەتی یەکسان بۆ هەموان، بە پیادەکردنی دادی کۆمەڵایەتی بە چەسپاندنی یاسای مافپارێز، ئاشتی کۆمەڵایەتی دێنێتە ئارا، پەرژینی ئاسایشی نیشتیمانی بەهێزدەکات. هاولاتیان کوردستان لە میحنەت و ناخۆشیەکاندا باری شانیان گران و زەرەمەندن. لەبەرانبەردا دەبێت لەسەروت و سامان و خۆشگوزەرانی خاوەن ماف بن لەپرۆسەی بەرێوبردن بەشداربن. ئەوکات پابەندی بە نیشتیمان بەهێز دەبێت، کارکردن بە بنەما هاوبەشەکان دەبێتە نەریتی ژیانیان، دڵنیا دەبن حکومەت ئەوەی هەیەتی رادەگەیێنێت. ئیرادەی قسە بۆ چاکسازی، گۆریوە بۆئیرادەی کردار، پلە بەپلە چاکسازی دەکات، دامەزراوەکانی خزمەتگوزرای و تەندورستی و پەروەردەییەکان و ئاسایش لە کاریگەری حزب دور دەخاتەوە. چونکە بنچینەکانی نیشتمانی و دەوڵەتداری دەبێ هەمومان لەسەری کۆک بین. کە نیشتیمانەییەو هی هەموانە. حکومەت وا پلان کارنامەی جێ بەجێ کرد. متمانە بۆ هاوڵاتی دەگەرێتەوە. جگە لە حکومەت دامەزراوەکانی تر بەتایبەت پەرلەمان؛ جێگای کۆبونەوەی جیاوازییەکان و پێکەوەکارکردنە، دەبێت. رۆڵی خۆی لە هەماهەنگی و چاودێری حکومەت بگێرێ، ناکرێت لە گەورەترین قەیرانی جیهان و هەرێمەکان کارانەبێت. بەپێچەوانە ئەو بۆ چونە هەڵەیەی شەرعیەت بە کەرتینەکردنی پەرلەمان دەدات. پەکی دەخات، بە پاساوى هیچمان لە ده ست نایە ت! .\nسەبارەت بە میدیا، وەکو دەسەڵاتێکی بەهێز کاریگەری زۆری لە ئاراستەکردنی رای گشتی گەیاندنی راستیەکان بە چاک و خراپیەوەهەیە. بە شێوەکی پیشیەیانە دور لە لایەنگری وحوکمی پێشوەختە، بە پابەندی بە سیاسەتی گشتی نیشتیمانی لەچوارچێوەی پاراستنی ئازادی بیرورا کاربکات.\nبەتایبەت دوایی گۆرانکارییەکان، هەنوکە سەردەمی (راگەیاندنی نوێ)یە. ئەویش راگەیاندنى سۆشیال میدیایە. کە گۆرانکاری گەورەى لە بەشداری خەڵک بۆرادەربرین دروست کردوە. لە هەمان کاتدا بێ متمانەیی زیادکردوە. لە قەیرانی وا دا هەموو تیرەکان روو لە روگەو بنەما هاوبەشەکانە بۆ سازدانی خەڵک و رای گشی بە ئاقاری پاراستنى بەرژەوەندی خەڵک و نیشتیمان. بە راستگۆیى و راستی و راستە رێی، لەنەخشەی ستراتیژی نیشتیمانی بەشدار بێ


کوردیپێدیا - حەسەن یاسین\n👫 حەسەن یاسین | پۆل: کەسایەتییەکان | زمانی بابەت: 🏳 کوردیی ناوەڕاست\nنوسەر و شارەزا لەکاروباری ئیسلامی سیاسی\nلەبارەی حەسەن یاسین / نووسەر و وەرگێڕ\nناوی تەواوی: حەسەن یاسین عەبدولڕەحمان.\n- ساڵی 1965 لە شاری هەولێر لە دایکبووە.\n- لە ساڵی 1992 بڕوانامەی بەکالۆریۆسی لە کۆمەڵناسی لە کۆلێژی ئادابی زانکۆی سەلاحەددین بەدەستهێناوە.\n- لە ساڵی 2007 بڕوانامەی دووەمی بەکالۆریۆسی لەزانستە سیاسییەکان، لە بەشی یاسا و سیاسەتی فاکەڵتی زانستە مرۆڤایەتییەکانی زانکۆی سلێمانی بەدەستهێناوە.\n- لە ساڵی 2019 بڕوانامەی ماستەری لە بەشی کۆمەڵناسی، کۆلێجی ئادابی زانکۆی عەین شەمس لە قاهیره بەدەستهێناوە.\n- لە مانگی 4ی 1981 تێکەڵ بەکاری سیاسیی نهێنی بووە لەنێو چوارچێوەی رێکخراوی کۆمەڵەی رەنجدەرانی کوردستان (یەکێتیی نیشتمانیی کوردستان).\n- لە رۆژی 17/4/1987 لەسەر کاری سیاسی لەلایەن دەزگای ئەمنی هەولێرەوە بۆ ماوەی 6 مانگ گیراوه ئازارو ئەشکەنجەدراوە.\n- له ساڵی 1989 لەهەولێر بەنهێنی رۆژنامەی (ئاسۆی کرێکار)ی دەرکردووه.\n- لە ساڵی 1995 تاکو ساڵی 2001 ئەندامی مەکتەبی راگەیاندن و ئەندامی دەستەی نووسەرانی رۆژنامەی (ئاڵای ئازادی) و پاشان بەڕێوەبەری رادیۆی مەرکەزی و رادیۆی سلێمانی بووە.\n- له ساڵی 1998 لەسلێمانی یەکەمین رۆژنا مەی ئەهلیی دەرکردووە بەناوی (رۆژنامەنووس) و سەرنووسەری رۆژنامەکە بووە و رۆڵیان لە رەخنەگرتن لە حزبە ئیسلامییە سیاسییەکانی هەرێمی کوردستان هەبووه.\n- لەرادیۆ و تەلەفزیۆندا کاری نووسەری و هەواڵسازی و بەڕێوەبەریی کردووه.\n- لە گۆڤارەکانی (بیروهۆشیاری) و (نۆڤین) وەک نووسەر و بەڕێوەبەری نووسین و سەرنووسەر کاری کردووه و لێکۆڵینەوەی له و گۆڤارانە بڵاوکردۆتەوە.\n- لە رۆژنامەی (هەواڵ) بەڕێوەبەری نووسین بووە.\n- لە چەندین رۆژنامە و گۆڤار وتاری بڵاوکردۆتەوە و گۆشەی تایبەتی هەبووە لەبارەی کاروباری رێکخراوە ئیسلامییە توندڕەوکانه.\n- له ساڵی 2006 لێکۆڵینەوەیەکی بەناوی (مێژووی پێوەندییە نهێنییەکانی نێوان ئەنسارولئیسلام و رێکخراوی قاعیدە) بڵاوکردۆتەوه و ساڵی 2006 وەک کتێبیش چاپ و بڵاویکردۆتەوە.\n- جێگری سەرنووسەری گۆڤاری کەلتوور بووە.\n- ئەندامی ئەنجومەنی (سەنتەری لێکۆڵینەوەی ستراتیجیی کوردستان)ە.\n- لە ساڵی 2006 تاکو ساڵی 2008 سەرنووسەری گۆڤاری (دۆسێی ئیسلام) بووە، کە گۆڤارێکی لێکۆڵینەوەیی بووه و بایەخی بە ئیسلام، ئیسلامی سیاسی و سۆسیۆلۆجیی ئایین داوه.\n- لە ساڵی 2005 کتێبی (36 وانە لەبارەی رۆژنامەنووسی و رۆژنامەنووسیی کوردییەوە)ی لەلایەن دەزگای چاپ و بڵاوکردنەوەی بەدرخانەوە چاپ و بڵاوکردۆتەوە.\n- ساڵی 2019 بەهاوبەشی لەگەڵ عوسمان حەمەڕەشید گورونەوە کتێبی (بەکر سدقی، گیانی نەتەوەیی و رەوتی رووداوەکان)ی عەزیز یاوەریان لە عەرەبییەوە وەرگێڕاوە.\n- ساڵی 2019 رۆمانی (دڵدارەکەم داعشە)ی خاتونی میسری هاجەر عەبدولسەمەدی لەعەرەبییەوە وەرگێراوەتە سەر زمانی کوردی. \n1. 👁 24 وانە لەبارەی ڕۆژنامەنووسی و رۆژنامەنووسی کوردیەوە\n2. 👁 بەکر سدقی گیانی نەتەوەیی و رەوتی روداوەکان\n3. 👁 توندڕەویی ئایینی لە جیهانێکی گۆڕاودا\n4. 👁 دڵدارەکەم داعشە\n5. 👁 دیموکراسی.. دیدێکی فەلسەفی\n6. 👁 فیدرالیزم و سیستمەکانی یەکێتی فیدرالی\n7. 👁 گەشەسەندنی بیروباوەڕی ناسیۆنالیستی لە ئەوروپا\n8. 👁 مێژووی پەیوەندییە نهێنیەکانی نێوان پشتیوانانی ئیسلام و رێکخراوی قاعیدە\n➕ ئەم بابەتە لەلایەن: (هاوڕێ باخەوان)ەوە لە: Jun 17 2012 4:00PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Dec 10 2019 9:20AM باشترکراوە\n📷 فایلی وێنە 1.0.2 46 KB Dec 10 2019 9:20AM زریان سەرچناری\n📷 فایلی وێنە 1.0.1 7 KB Jun 17 2012 4:00PM هاوڕێ باخەوان


أيوب 12 NAV - ئەیوب 12 KSS\nقسەی چوارەمی ئەیوب\n2«ڕاستە ئێوە گەلێکن،\nبە مردنتان داناییش دەمرێت،\n3بەڵام منیش وەک ئێوە تێگەیشتنم هەیە،\nئایا ئەوەی تۆ دەیڵێیت لای هەموو کەسێک نەزانراوە؟\n4«لە خودا پاڕامەوە و ئەویش وەڵامی دایەوە،\nبەڵام بووم بە گاڵتەجاڕی هاوڕێیەکانم،\nهەرچەندە پیاوێکی ڕاستودروست و بێ کەموکوڕیم، بوومە مایەی گاڵتەجاڕی!\nگاڵتە بە شکستی پێ هەڵخلیسکاو دەکات.\n6چادری تێکدەران ئارامە و\nئاسوودەییش بۆ ئەوانەی خودا تووڕە دەکەن،\nبۆ ئەوانەی بە دەستی خۆیان بتەکانیان دەهێنن.\n7«بەڵام پرسیار لە ئاژەڵان بکە، ئەوان فێرت دەکەن،\nهەروەها پرسیار لە باڵندەی ئاسمانیش بکە، ئەوان پێت ڕادەگەیەنن؛\n8یان لەگەڵ زەوی بدوێ، فێرت دەکات،\nماسی دەریاش بۆت باس دەکەن.\n9کام لەمانە نازانێت کە\nدەستی خودا ئەمەی ئەنجام داوە؟\n10ئەوەی ژیانی هەموو زیندووێک و\nڕۆحی هەموو مرۆڤێکی لەناو دەستدایە؟\n11ئایا گوێ قسەکان تاقی ناکاتەوە و\nمەڵاشوو تامی خواردن ناکات؟\n12لە ڕیش سپیێتی دانایی و\nلە تەمەن درێژیش تێگەیشتن.\n13«دانایی و تواناداری لەلای خوداوەیە،\nڕاوێژ و تێگەیشتن هی ئەون.\n14ئەوەی دەڕووخێنێت بنیاد نانرێتەوە،\nئەگەر دەرگای لەسەر کەسێک داخست لێی ناکرێتەوە.\n15ڕێ لە ئاو دەگرێت، وشکەساڵی دێت،\nبەڕەڵای دەکات زەوی سەرەوژێر دەکات.\n16هێز و دانایی لەلای ئەوە،\nچەواشەکار و چەواشەکراو هی ئەون.\n17ڕاوێژکاران بە پێ خاوسی دەبات،\nدادوەران تووشی شێتی دەکات.\n18کۆتی پاشاکان دەکاتەوە و\nناوقەدیان بە پشتێن دەبەستێتەوە.\n19کاهینەکان بە پێ خاوسی دەبات و\nپتەوەکان سەرەوژێر دەکات.\n20ڕێگری گفتوگۆ لە شارەزایان دەکات،\nژیری لە پیران دەستێنێتەوە.\n21سووکایەتی بەسەر پایەداراندا دەبارێنێت و\nپشتێنی بەهێزان شل دەکاتەوە.\n22قووڵاییەکان لە تاریکی ئاشکرا دەکات و\nسێبەری مەرگ بۆ ڕووناکی دەردەخات.\n23نەتەوەکان مەزن دەکات و لەناویان دەبات،\nنەتەوەکان بەرفراوان دەکات و پەرتەوازەیان دەکات.\n24مێشک لە سەرکردەکانی گەلی زەوی دەستێنێتەوە و\nلە چۆڵەوانییەکی بێ ڕێگا وێڵیان دەکات.\n25لە تاریکیدا بە پەلەکوتێ دەڕۆن و ڕووناکی نییە،\nوەک سەرخۆش بە ئەملا و ئەولادا دەکەون.\nKSS : ئەیوب 12


ئەبوبەکر جاف : ئێمە تەنیاین سەرۆكی حكومەت . – WTARIKURD\nنەخێر ئێوە تەنیا نین .\nدیسانەوە لە بارەی تەنیایی سەرۆكی حكومەتەوە .\nئێوە شعور دەكەن تەنیاین ، هەست دەكەن تەنیان . بەڵام شعور و ئیحساسی ئێوە بە تەنیایی لە كوێوو دێت ؟ ئێوە تەنیا نین لە بەر ئەوەی كەس لە گەڵتان نییە ، ئێوە تەنیاین لە بەر ئەوەی قەرەباڵغی داغانی كردوون ، ئێوە تەنیا چوونكە درۆو موجامەلەو ساختەیی و دەیان ڕوویی “چواردەورو ڕاوێژكارەكان ” پولێَكی قەڵبی عوسمانی نەهێناوەو نەیان هێشتووە تەنیا بن .\nئێوە تەنیا نین لە بەر ئەوەی كەسێك نییە دەردەڵ و هاودڵتان بێت و بتوانن غەم و خەیاڵی لای هەڵڕێژن . نا , ئێوە تەنیاین چوونكە نەتان پەرژاوەتەوە سەر تەنیایی ، نەهیان هێشتووە تەنیا بن وەك ئەوەی پێویستە . نەیان توانیوە غەمگینت بكەن . لە بری گێڕانەوەی چیرۆكە غەمگینەكان ، ئێوە گوێبیستی قاقای پڕٍ نیفاق و فێڵاویی ڕاوێژكارەكانتان بوون . ئەوان ئەهلی غەمگینی و ئەهلی دڵتەنگیی و ئەهلی ڕاستگۆیی و ئەهلی خەم و بە تەنگەوە هاتنەنین .\nڕاویژكارو نزیك و چواردەورەكەتان هەرگیز نەیانهێشتووە تەنیا بن . نەیانهێشتووە تەنیا بن تا بیر بكەنەوە . ئەوان هەمیشە سەرئێشەو حەشاماتێك بوون ئێوەیان كرد بە “پرد ” نا ، تەنیایی دۆخی پیاوە گەورەكانە ، دۆخی ئەو پیاوانەیە كە دوور لە پاسەوانەكان و ڕاوێژكارەكان موعجیزە دەخولقێنێت . گومانتان نەبێت یەك زەڕە هێشتبێتیان تەنیا بن . گەر تەنیا بوونایە دزو شەوكوتێك نەدەكرا بە سەرپەرشت و بەپسیارێتی لێژنە چاكسازی , گەر تەنیا بوونایە دەتان زانی چواردەورو ڕاوێكارو بەرپرسی نوسینگەكان نەیانهێشتووە تەنیا بن . درۆ ، پاشان درۆ ، دوو ڕوویی ، موجامەلە ، ئەو هەموو بازرگانەی كە لە چواردەورتن و بوون بە خاوەنی وڵات .\nئێوە هێشتاكە تەنیا نین ، تەنیا نین چوونكە ئێستاكەش بەم دۆخ و حاڵەتە سەختەوە جگە لە شەوكوت و جەردە ، جگە لە ڕاوێژكاری بازرگان و ڕێگر .. كەسێكی دیكە نابینی ن. ئەگەر تەنیا بوونایە دەبوایە تەناییتان زیاتر لە تەنیاو بێباڵاكانی نزیك بكردنایەتەوە نەك لە و ڕاوڕووتكەرو خوێنمژوو و شەوكوت . نەیانهێشتووە تەنیا بن , كێشەی گەورەی حاكم و فەرمانڕەواكان ئەوەیە كە دارو دەسەكەی ناهێڵن تەنیا بێت .\nنەخێر، ئوونكە تەنیایی فەرمانڕەوا بە لەمسكدن و ئێشو ئازارو بە تەنگەوە هاتن و خەمی ئینسان و خەمی هاوڵاتییەكانی تەواو دەبێت . ئێوە قەرەباڵغیی و هەراو زەناو دەنگە دەنگی چواردەورەكەتان وای كردووە تەنیا نەبن . لەوەتەی هەن دزو شەوكوت و جەردە كەسی نزیك و كەسی پلە یەك و كەسی ڕاوێژكار تان بووە سەرۆكی ئەو لیژنانەی كە نەیانهێشتووە هیچ بگاتە لاتان . ئەو نزیكانە باسی برسێتی و نەدارییان بۆ كردوون یان باسی سەفقەی بازرگانی ؟، ئێوە تا خاوەنی … و … و … و ….. دەیانی دیكەی لەم جۆرە بن ، تەنیا نابن ، ناهێڵن تەنیا بن، ئەوان كاریان بە قەرەباڵغی ئێوەیە . ناهێڵن تەنیا بن تا ئەو شوێنەی ببێتە دۆخێكی وجودی و كەینونەیی ماندوو كەر ، بتانگرێنێت . بە جددی سەرۆك و فەرمانڕەوا دەبێت بگری تا بتانگەڕێنێتەوە سەر خەم و بە تەنگەوەهاتنی ئینسانی بەشمەینەتی ئێمە .\nئێوە تەنیا نین ، لە گەڵ ئەو ڕاوێژكارو چواردەورەتاندا هەرگیز ناتوانن تەنیا بن ، ئینسان هەمیشە لە ناو ئینسانی ساغدا هەست بە تەنیاییەكی پڕ لە ئەساڵەت دەكات .


رووسیا و توركیا پاڵپشتیی ئاگربه‌ست له لیبیا ده‌كه‌ن\n:: PM:01:27:21/05/2020 \nله به‌یاننامه‌یه‌كدا وه‌زیری ده‌ره‌وه‌ی رووسیا رای گه‌یاندووه، له‌گه‌ڵ وه‌زیری ده‌ره‌وه‌ی توركیا پشتگیریی له ئاگربه‌ستی نێوان هێزه دژه‌كانی لیبیا ده‌كه‌ن.\nئاژانسی "رۆیته‌رز" ئه‌مڕۆ پێنجشه‌م 21ی ئایار بڵاوی كردووه‌ته‌وه، له پێوه‌ندییه‌كی نێوان سێرجی لاڤرۆڤ وه‌زیری ده‌ره‌وه‌ی رووسیا و مه‌ولوود چاوش ئۆغڵو وه‌زیری ده‌ره‌وه‌ی توركیا، پشتگیریی ئه‌و ئاگربه‌سته ده‌كه‌ن كه له لیبیا و له نێوان هێزه دژه‌كانی ئه‌و وڵاته كراوه.\nئاژانسه‌كه زیاتر روونی كردووه‌ته‌وه، لاڤرۆڤ و چاوش ئۆغڵو له‌و پێوه‌ندییه ته‌له‌فۆنییه‌دا، دڵخۆشیی خۆیان به‌رانبه‌ر ئه‌و ئاگربه‌سته راگه‌یاندووه كه هێزه دژه‌كانی لیبیا كه ماوه‌یه‌كه شه‌ڕ له نێوانیاندا به‌رده‌وام بوو، جێبه‌جێ كراوه.\nبه‌پێی ئه‌و به‌یاننامه‌یه‌ی كه وه‌زاره‌تی ده‌ره‌وه‌ی رووسیا ئه‌مڕۆ بڵاوی كردووه‌ته‌وه، ئه‌و دوو وه‌زیره‌ی ده‌ره‌وه‌ی رووسیا و توركیا، داوایان كردووه پرۆسه‌ی سیاسی له‌و وڵاته ده‌ست پێ بكاته‌وه كه نه‌ته‌وه یه‌كگرتووه‌كان سه‌رپه‌رشتیی ده‌كات.\nئه‌و پێوه‌ندییه ته‌له‌فۆنییه‌ی نێوان ئه‌و دوو وه‌زیره‌ی رووسیا و توركیا، رۆژێك له دوای ئه‌وه هات كه هێزه‌كانی رۆژهه‌ڵاتی لیبیا به سه‌ركردایه‌تیی خه‌لیفه حه‌فته‌ر كشانه‌وه‌ی خۆیان له چه‌ند هێڵێكی پێشه‌وه‌ی شه‌ڕ له ته‌رابلوس راگه‌یاند. ئه‌وه له‌كاتێدایه ئه‌و هێزانه توانای ئه‌وه‌یان هه‌بوو له هێرشه‌كانیان به‌رده‌وام ببن و ده‌یانتوانی ته‌واوی ته‌رابلوسی پایه‌ته‌خت كۆنترۆڵ بكه‌ن.


نێکۆلاس سارکۆزی، سەرۆکی پێشووی فەڕەنسا ئەمڕۆ دووشەممە دەچێتە بەردەم دادگا بە هۆی هەوڵدان بۆ بەرتیلدان بە دادوەرێک، کە دەشێت ببێتە شەرمەزاری بۆ کارکردنی ئەم سەرۆکەی فەڕەنسا لەگەڵ ئاڵۆزی یاساییدا.\nلەگەڵ ئەوەشدا کە سارکۆزی یەکەم سەرۆکی فەڕەنسا نییە لە مێژووی نوێی وڵاتەکەدا دادگایی بکرێت؛ جاک شیراک، سەرۆکی پێشووتری فەڕەنسا بە تاوانی دەستدرێژیکردنە سەر دارایی گشتی گوناهبار کراوە، بەڵام سارکۆزی دەبێتە یەکەم سەرۆکی وڵاتەکە بە گەندەڵی گوناهبار بکرێت.\nلە ساڵی 2014شدا سارکۆزی لە گرتوخانەیەکی پۆلیسدا بۆ لێکۆڵینەوەکردن هێڵراوەتەوە، ئەمەش شتێکی بێ پێشینە بووە بۆ سەرۆکێکی پێشووی فەڕەنسا.\nلەم 6 ساڵەی ڕابردوودا، نێکۆلاس سارۆکۆزی لە ململانێییەکی زۆر قورسدا بووە تا ئەم دۆسێیە لەسەر خۆی لابەرێت و بەردەوام ناڕەزایی دەربڕیوە لەسەر دۆسێیەک کە دەبێتە "شەرمەزارییەکی مێژوویی."\nسارکۆزی تەمەن 65 ساڵ کە شێوازی توندی بەرەنگاربوونەوەی سیاسیانەی بووبووە سیما و تایبەتمەندێتی خۆی و ئاستە جەماوەرییەکەی پێ بەرز بووبووەوە، پێدادەگرێت لەوەی "دەستبڕ نییە" وەک لە دیمانەکەیدا لەگەڵ تەلەفزیۆنی بی ئێم ئێف جەختی لێکردۆتەوە.\nدادپارێزان دەڵێن، سارکۆزی پەیمانی کارێکی ئاست بەرزی داوە بەو دادوەرە لە مۆناکۆ، لە بەرامبەر پێدانی زانیاری لەسەر دۆسێیەکی تری پەیوەندی بە وەرگرتنی نایاساییانەی پارەوە هەیە لە لیلیان بیتنکۆرت، هاوکاتی هەڵمەتەکانی هەڵبژاردنی ساڵی 2007.\nبەشێکی بەڵگەکان لە پەیوەندییە تەلەفونیە تۆمارکراوەکانی نێوان سارۆکۆزی و پارێزەرەکەی وەرگیراون کە ئەمەشیان لێکۆڵینەوەیەکی ترە سەبارەت بەو گومانانەی لەسەر لیبیا هەبوون بۆ دابین کردنی دارایی بۆ هەڵمەتەکانی هەڵبژاردنی ئەم سەرۆکەی پێشووی فەڕەنسا.


هێماکانی ڕێکخستن له په‌ڕاوگه‌کانی قورئان و واتایه‌کانی به‌سه‌ر حوکمه‌کانی ته‌جویده‌وه /٢\n( علامات الضبط في المصاحف ودلالاتها على أحکام التجويد )\nئەو نیشانەیە ( ) مانای ئەوە دەدات کە سەرەتای ( جوزئە یان حزبەکان یان نیوەی حزب یان چواریەکی حزب ).\nدانانی ئەو هێڵە ( ــــــــــــــــــــــــــــــــ ) لە سەر وشەیەک مانای ئەوەیە پێویستە کڕنووش ( سجدة ) ببرێت.\nبونی ئەو نیشانەیە ( ) دوای وشەیەک مانای ئەوە دەدات کە شوێنی کڕنووش ( سجدة ) بردنە.\nدانانی پیتی ( س ) لەسەر پیتی کۆتای چەند وشەیەک، مانای بڕینی دەنگە ( ألسكت ) لەسەر ئەو پیتە لەکاتی گەیاندنی ( وصل ) وشەکە بەوەی دوای خۆی. ئەوەش مانای ئەوەیە لەکاتی بڕینی دەنگ بۆ ماوەیەکی کەم، هەناسەش نادرێت بە نیەتی دەست پێکردنەوەی خوێندنەوە. لەڕیوایەتی ( حفص عن عاصم ) لەو شوێنانەی خوارەوە بێدەنگ ( سکتات ) بووە:\nبێدەنگبوون (سكتة) لەسەر (ئەلیف):\nبێدەنگبوون (سكتة) لەسەر (نون):\nبێدەنگبوون (سكتة) لەسەر (لام):\nدوو ( سكتة )ـەی دیکەش هەیە کە ڕێپیدراو ( جائز )ە لای ( حفص ) و لای خوێنەرەکانی دیکە:\nأ ــ نێوان هەردوو سورەتی ( ألأنفال وألتوبة ):\n. لێرەدا جگە لە ( سكتة ) گەیاندن ( وصل ) و وەستان ( وقف ) لەسەر کۆتایی سورەتەکە دروستە.\n( سكتة )\n....... گەیاندن ( وصل )\n.......... وەستان ( وقف )\nب ــ نێوان هەردوو وشەی\nلێرەدا بەدوو شێوە دەخوێندریتەوە ئەویش بە ( سكتة ) لەسەر وشەی و ئاشکراکردنی و بێ هەناسە وەرگرتن بەم شێوەیە (\nیان تێهەڵکێش کردنی ( ألإدغام ): بەم شێوەیە (\n) ئەویش پێی دەگوترێ تێهەڵکێش کردنی پیتە لێکچووەکان ( ألإدغام ألمتماثلين ). کە بریتییە لە تێهەڵکێش کردنی دوو پیت لەکاتی دەربڕیندا وەکو یەک وابن، کە دەبینین ئەم شێوەیە زۆر بە ئاشکرایی ڕوویداوە لە ئایەتەکەدا کاتێک پیتی\n( هـ ـــ گەیشتووە بە ـــ هـ ).\nدانانی پیتی ( س ) لەسەر پیتی ( ص ) مانای ئەوە دەدات کە دەبێ پیتی صاد ( ص ) بە سین ( س ) بخویندرێتەوە:\nدانانی پیتی ( س ) لەژێر پیتی ( ص ) مانای ئەوە دەدات: ڕێپێدراو ( جائز )ـە کە پیتی صاد ( ص ) بە صاد (ص) و هەروەها بە سین ( س ) بخوێندرێتەوە، بەڵام خوێندنەوەی بە صاد ( ص ) لە پێشترە:\nدانانی پیتە گچکەکان لەجیاتی پیتە گەورەکان کە لابراون بەڵام دەخوێندرێنەوە، واتە: وێنەی پیتەکە نەماوە بەلام خویندنەوەکەی ماوەتەوە لەبەر ئەوە هەرکاتێک ئەو پیتە گچکانە بۆ نمونە ( ألف، واو، ياء، نون ) لە قورئانی پیرۆزدا دیتمان ئەوە دەبێ بخوێندرێتەوە وەک ئەوەی پیتەکە گەورە بێت:\nلەسورەتی ( الروم ) سێ جار وشەی ( ضَعْفٍ ) هاتووە، بە گوێرەی ڕیوایەتی ( حفص ) ڕیپێدراو ( جائز )ـە پیتی ( ض ) بە ( فتحة ) هەروەها بە( ضمة )ش بخوێندرێتەوە:\nوشەی لەڕیوایەتی ( حفص ) بە دوو شێوە دەخوێندرێتەوە لەکاتی وەستان ( وقف ) لەسەری:\nشێوەی یەکەم: وەستان لەسەر ( ياء ) بە زەنە ( سکون ).\nشێوەی دووەم: لابردنی ( ياء)و وەستان لەسەر نون ( ن ) بە زەنە ( سکون ).\nـــ بەلام لەکاتی بەیەکگەیاندن ( وصل ) واتە بەردەوام بوون: ( ياء )ـەکە دەخوێندرێتەوە.\nنیشانەکانی وەستان لە (مصحف)ـەکان\n( ) نیشانەی وەستانی پێویست ( علامة الوقف اللازم ).\n( ) نیشانەی قەدەغەبوونی وەستان ( علامة الوقف الممنوع ).\n( ) نیشانەی وەستانی ڕێپێدراو ( علامة الوقف الجائز ). واتە: وەستان ( وقف ) و بەردەوام بوون ( وصل ) وەک یەکن.\n( ) نیشانەی وەستانی ڕێپێدراو ( علامة الوقف الجائز )، بەڵام بەردەوام بوون ( وصل ) چاکترە.\n( ) نیشانەی وەستانی ڕێپێدراو ( علامة الوقف الجائز )، بەڵام وەستان ( وقف ) چاکترە.\n( ) ئەگەر لەسەر یەکێک لەم دوو نیشانەیە بوەستی لەسەر ئەوی دیکەیان ناوەستی، دەشتوانی لەسەر هیچ کامیان نەوەستی.


خەساندنی رۆژهەڵاتی كوردستان / رێبوار کەریم وەلی – زاگرۆس پۆست\nماڵەوە / وتار / خەساندنی رۆژهەڵاتی كوردستان / رێبوار کەریم وەلی\nخەساندنی رۆژهەڵاتی كوردستان / رێبوار کەریم وەلی\nسێ شه‌ممه 19 ئایار 2015\tوتار 486 جار خوێنراوه‌ته‌وه\nبزووتنەوەی كوردی و كوردستانی، لە سێ لەسەر چواری ئەو وڵاتانەی كوردیان بەسەردا دابەش بووە، بە ئاقاری جیابوونەوە هەنگاو دەنێت. لە كوردستانی باشوور بەرەو سەربەخۆیی یان لانیكەم بەرەو كۆنفیدراڵی هەنگاو دەنێ و ئیجماعێكی كوردستانی و نێودەوڵەتی لەسەر ئەوە دروست بووە كە ژیان لەگەڵ پێكهاتەی عارەبی لە وڵاتی بەناو عێراقدا زەحمەتە.\nلە سەروبەندی ئەوەیدا كە ناسیۆنالیزمی كوردی (كە سەرچاوەكەی نادیارە، بەڵام لە باشووری كوردستان گیرساوەتەوە) خەریكە پارچەیەك لە سەرزەمینی بەڵێن پێنەدراوی كوردان بكاتە قەوارەیەكی نێودەوڵەتی. لە سێ پارچەكەی دیكە و بەتایبەتیش لە كوردستانی رۆژهەڵات (كە یەكەم كۆماری كوردی لێ لەدایك بووە)، موو نابزوێ! هەقە پرسیاری ئەوە بكرێت، بۆ؟\nباسی پێش 1991 ناكەم، ئەوەی رووی دا رووی دا.. بەڵام لانیكەمی ئەوەیە كە حیزبەكانی رۆژهەڵاتی كوردستان لە راپەڕینەوە تا ئێستا، ئەگەر ئاسانكار نەبووبن، ئەوا قەت باری گران نەبوونە. نە ئەوێ رۆژێ و نە ئەوڕۆ، قەت بیستووتانە حیزبێكی رۆژهەڵات خەباتكارێكی كوردیان رادەست و تەسلیمی داگیركەر كردبێ؟ قەت نایبینن…\nئێمە لە كۆتایی حەفتاكان و سەرەتای هەشتاكاندا بە فیتی دوژمن، ئەوەی لە رۆژهەڵات بەدەست هاتبوو، لە جیاتی ئەوەی فیدائیانە پارێزگاریی لێ بكەین (وەك ئەوەی ئەوان ئێستا دەیكەن)، گیان لەسەر دەست تەسلیمی داگیركەرمان كردەوە و رۆژهەڵاتمان رەنج بە خەسار كرد. تا بۆمان كرا لە هاوكێشەی سیاسی ناوخۆیی و نێودەوڵەتی بەكارمان هێنان، بەڵام بەس بەكارمان هێنان و هیچ!\nئەوان چاوپۆشییان لەوە كرد كە ئەگەر چالاكیی سەربازییان نەمێنێ، رەنگبێ هیچ هەوادارێكیان لە رۆژهەڵات نەمێنێ، بەڵام بۆ ئەوان ئەوە گرنگ بوو كە وەك چۆن لە كۆماری جوانەمەرگدا بارزانی بە هاواری قازییەوە چووبوو (یان لای پێشەوا گیرسابووەوە) ئاوا ئەگەر بەهاناشەوە نەهاتبن و لێرە گیرسابنەوە، كوردی باشوور ببن بە خاوەنی كیان و كەرامەت.\nئەو لەخۆبووردەییەی ئەوان زۆر بە زیانیان شكایەوە و ئەوەش لە كاتێكدا بوو كە قەت نەمانتوانی وەكو كوردی باشوور قەرەبووی ئەوە بكەینەوە… با قەرەبوومان كردنەوە! پاسدارانی ئێرانمان هێنایە كۆیە و ماڵ و منداڵەكانمان قەتڵوعام كردن.. دواتر بەوەش نەوەستاین، لەكوێ بارەگایەكی ئەوانی لێ بوو، مشتێك پاسدارمان بۆ هێنان. لە ئاست هەموو لە سێدارەدان و رەشەكوژییەكانی ئێراندا بێدەنگ بووین و فەرشی سوورمان بۆ بكوژی رێبەران و سەركردەكانیان راخست. بزووتنەوەی شۆڕشگێڕیی رۆژهەڵاتمان وا لاواز كرد كە وای لێهات ئێران لە پاڵ جاشە كلاسیكییەكان، جاشی مۆدێرنیش لە ژێر ناوی شۆڕشگێڕ! دروست بكات.\nئێستا، كە ئەوان لە زۆر شوێن (لەو شوێنانەی كە لە باشوور ئێران دەسەڵاتی نییە) بەرگری لە كەرامەتی باشوور دەكەن، بەڵام هەموو رۆژێك سووكایەتی بە كەرامەتی تاكەكانیان لە رۆژهەڵات دەكرێت، ئەركی مێژوویی ئەوە دەخوازێت كە لە جیاتی رێگریكردن، دەرگای خەباتی چەكدارییان بەسەردا بكەینەوە.\nرژێمی كۆماری ئیسلامی كە زادەی زەبروزەنگ ، توندوتیژی و تیرۆرە، تەنها لەو زمانانە تێدەگات و بە هەر زمانێكی دیكە لەگەڵی قسە بكەی بێ فایدەیە. بۆیە كورد گوتەنی”مست لە درێشە دەگەڕێتەوە”.\nپەكەكە 24 ساڵی رەبەقە لێرەوە پەلاماری دار و بەرد دەدات، هیچیش رووی نەداوە، بگرە وایان كردووە كە رژێمێكی عەسكەرتاریی وەكو توركیا بێتە سەر مێزی دانوستاندن، لێگەڕێن با بزووتنەوەی چەكداری و شۆڕشگێڕیی كورد لە رۆژهەڵاتیش كەمێك رۆڵی خۆی ببینێ. كەمێك لەو چەكانەی كە ئەمریكا و رۆژئاوا بۆ بەرەنگاربوونەوەی تیرۆر دەیدەن بە كورد، با بكەوێتە دەست شۆڕشگێڕانی كوردی رۆژهەڵات. مەگەر تیرۆر هەر تیرۆر نییە! ئەوان بەو چەكانە نەك هەر بەرەنگاری تیرۆر، بگرە رووبەڕووی سەرچاوەی تیرۆریش دەبنەوە.\nوەرگیراو لە ماڵپەڕی رووداو


هانتاڤایرۆس چییە؟ | ڕێکخراوەی زانستی فەرهەنگیی هۆژان\nنەورۆز ۹, ۲۷۲۰ نەورۆز ۹, ۲۷۲۰ Hojan تەندروستی و زیندەورناسی, زانیاری, هەواڵ و زانیاری 0\nهانتاڤایرۆس بنەماڵەیەک لە ڤایرۆسەکانن کە زۆرینەی جار لەڕێی قرتێنەرەکان (وەک مشک) بڵاو دەبنەوە و دەتوانن کۆمەڵێک نیشانەی نەخۆشی لە مرۆڤدا دروست بکەن. هانتاڤایرۆسەکانی ئەمریکا بە هانتاڤایرۆسەکانی “دنیای نوێ” ناسراون و دەتوانن ببنە هۆی نەخۆشیی HPS لە تووشبواندا، کە کێشە بۆ سییەکان دروست دەکات. هانتاڤایرۆسەکانی تر کە وەکوو هانتاڤایرۆسی “دنیای کۆن” ناسراون، زیاتر لە ئەورووپا و ئاسیادا دەردەکەون و دەبنە هۆی نەخۆشیی HFRS کە تا و خوێنبەربوون و لەکارکەوتنی گورچیلە لە نیشانە سەرەکییەکانیەتی.\nهەر جۆرە هانتاڤایرۆسێک جۆرە ئاژەڵێکی قرتێنەری تایبەتی هەیە و زیاتر لەڕێی بەدڵۆپبوونی ڤایرۆسەکە کە لە میز، پیسایی و لیکدا هەیە بڵاو دەبێتەوە و زۆر کەمتر لەڕیی گەستنی ئاژەڵی تووشبووەوە دەگوازرێتەوە. گواستنەوە لە مرۆڤەوە بۆ مرۆڤێکی تر زۆر دەگمەنە هەر بۆیە لە شوێنگەلێکی تایبەتیدا دەمێنێتەوە و بۆ شوێنی دیکە ناگوێزرێتەوە.\nکاردانەوەی سێمێڵوایز چییە؟ ئەو کەسانەی گوێ نادەنە ڕێنماییە پزیشکییەکان کێن؟ کاردانەوەی سێمێڵوایز دەستەواژەیەکە بۆ خواستی…


نۆبێڵی ئەدەبیات بە دوو خەڵاتەوە دەگەڕێتەوە |\nHome سەرەکی نۆبێڵی ئەدەبیات بە دوو خەڵاتەوە دەگەڕێتەوە\non: تشرینی یه‌كه‌م 09, 2019 In: سەرەکی, فەرهەنگNo Comments\nئامادەکردنی فەرهەنگی ئاژانس\nبڕیارە سبەی، ئەکادیمیای سوید، بۆ پاکبوونەوەی لە ئابڕووچوونەکەی ساڵی ڕابردوو، ئەمساڵ دوو کەس بە ناونیشانی براوەی خەڵاتی نۆبێڵ دەستنیشان بکات.\nنۆبێڵ خەڵاتێکی سویدیی-بنچینەی پێشکەشکراوی نێودەوڵەتییە. ئەم خەڵاتە لە لایەن زانای سویدی ئەلفرێد نۆبێڵەوە دانراوە، کە بە پێی وەسیەتنامەکەی داڕێژراوە. لە بڕوانامەیەک و مەدالیایەکی ئاڵتوون و بڕێک پارە پێک دێت. لە ساڵی 2000ـەوە، بڕە پارەکە دیاری کرا بە ١٠ ملیۆن کڕۆنی سویدی، بەڵام لە ساڵی 2001 پارەکە کەم کرایەوە بۆ ٨ ملیۆن کڕۆنی سويدی و ئەمساڵیش ٩ ملیۆن کڕۆن بەهای خەڵاتەکەیە. هەروەها ئەگەر چەند کەسێک لە ھەمان بواردا خەڵاتیان وەرگرت، ئەوا پارەکە بەسەریاندا دابەش دەکرێت، مەرجیش نییە بە یەکسانی دابەشی بکەن. خەڵاتەکە لە چەند بوارێک و لە نێوانیاندا خەڵاتی نۆبێڵ بۆ ئەدەبیات هەیە، کە بڕیارە سبەی پێنجشەممە١٠/١٠/٢٠١٩ خەڵاتەکە ڕابگەیەندرێت، گرنگە بۆ لە بارەوە دوان، کە ئەمساڵ خەڵاتەکە دەدرێت بە دوو کەس، چونکە بە هۆی ئابڕووچونێکی کۆمیتەی ئەکادیمیای سویدی ساڵی پار خەڵاتەکە ڕانەگەیەنرا. کەواتە ئەمساڵ خەڵاتی نۆبێڵی ئەدەبیات بۆ دوو کەس و بۆ ساڵی ٢٠١٨ و ٢٠١٩ ڕادەگەیەنرێ.\nسەرۆکی کۆمیتەی ئەم خەڵاتە دڵنیایە لەوەی کە بە دوورکەوتنەوە لە پیاوسالاری و ئەورووپاچێتی، ئەمساڵ نۆبێڵ دەتوانێت سەرکەوتن بە دەست بهێنێت.\nخەڵاتی نۆبێڵی ئەدەبیات ساڵی ڕابردوو، دوای ئابڕووچوونەکەی کە دەستدرێژیی سێکسی و گەندەڵیی دارایی بوو، خستی. ئەمەش بە تەواوی دوای ئەوەی تۆمەتەکان بەسەر ئەندامێکی ئەکادیماکەدا ساخ بووەوە. جان کڵوود ئارنۆ، هاوسەری کاترینا فڕاستنێسی ئەندامی ئەکادیمای سویدی، کە لە مانگی شەشی ساڵی ڕابردوو بە هۆی دژایەتیی ڕێساکانەوە دەرکرا، خۆیشی لە مانگی ١٠ ی ساڵی ٢٠١٨ بە دەستدرێژیی سێکسی دوو ساڵ زیندانیی بۆ بڕایەوە.\nسبەی پێنجشەممە، خەڵاتەکانی ساڵی ٢٠١٨ و ٢٠١٩ ڕادەگەیەنرێن و ئەکادیمیای سوید خوازیارە کە گەڕانەوەی نۆبێڵ لە لایەن کۆمەڵی جیهانی ئەدەبییەوە پێشوازیی باشی لێ بکرێت. خەڵاتی ٩ ملیۆن\nکرۆنی «٧٤٠ هەزار پاوەندی» بە نووسەرێک دەبەخشرێت، کە بە وەسیەتی ئەلفرێد نۆبێڵ «خاوەنی دیارترین بەرهەمی نموونەیی بێت».\nوا دێتە بەرچاو، لیۆدمێلا نۆلیستکایە، نووسەری گۆدەلووپێ، مارێز کۆندێ و مارگرەیت ئاتوود، نووسەری ڕۆمانی ژنەخزمەتکارەکە، زۆرترین بەختی ئەوەیان هەیە، کە ناویان لە لیستی براوەی خەڵاتی ئەمساڵ نۆبێڵی- ئەدەبیات هەبێت. تایبەت دوای ئەوە کە ئەندرێس ئۆڵسوون، سەرۆکی کۆمیتەی ئەدەبیاتی خەڵاتی نۆبێڵ ئاشکرای کرد، کە پێوەرەکانی ئەمساڵ گۆڕانکاریی بەسەردا هاتووە.\nبۆ ڕوانین دوو وەرگری کۆتایی خەڵاتی نۆبیڵ- کازۆ ئیشیگۆرۆ و باب دیلان- هەردووکیان بە زمانی ئینگلیزی دەنووسن و تەنیا ١٤ کەس لە ١١٤ کەسی براوەی ئەو خەڵاتە ژنن. ئۆڵسوون جەختی کردەوە کە سەرنجی دادوەران گۆڕانکاریی بەسەردا هاتووە.\nئەو وتی: «ئێمە سەرنجی ئەورووپاچێتیمان بۆ ئەدەبیات لەسەرە و ئێستا سەیری سەرانسەری جیهان دەکەین. پێش ئەمەش خەڵاتەکە پیاوسالارانە بوو. ئێستا نووسەری زۆری ژنمان هەن، کە بە ڕاستی نایابن. لەبەر ئەمە ئومێدەوارین خەڵاتەکە لە هەموو ڕوویەکەوە شایەن و شایستە بێت.»\nهەندێک ناوی دیکەش بە ناونیشانی بەختیاوەر بۆ بردنەوەی ئەم خەڵاتە گرنگە دێنە بەرچاو. لەوانە لاسلۆز کراسناهۆرکایی، ڕۆماننووسی هەنگاری، ئۆڵگا تووکارچۆک، نووسەری پۆڵەندی و هەروەها ناودێرکراوی ساڵانی ساڵ، هاروکی مۆراکامی و نگوگی وا تیۆنگۆ.\nفیامتا ڕۆکۆ، هەواڵدەری کولتووری و بەڕێوەبەری خەڵاتی نێودەوڵەتیی بووکەر دەڵێت: «ئەگەر بڕیارە دوو کەس براوە بن، پێویستە یەکێکیان ژن بێت. دەشبێت براوەکان لە دوو کیشوەری جیاوازەوە بن. لە نێوان ئەو نووسەرانەدا، کە شایەنی خوێنەرانێکی زۆرترن. من مارێز کۆندێ، شاژنی گەورەی ئەدەبیاتی کاراییب هەڵدەبژێرم. لە ئەورووپای ڕۆژهەڵاتیش لەوانە لاسلۆز کراسناهۆرکایی و ئۆڵگا تووکارچۆک دەستنیشان دەکەم.»\nبە پێی قسەکانی ڕۆکۆ، ما جیان نووسەری دوورخراوەی چینی، سیزار ئایرای ئەرژەنتینی و ئیتیجی کرۆگی ئەفەریقای باشوورییش شایەنی ئەو خەڵاتەن. ئەو پێی وایە مەزندە ناکرێت نووسەری ئەمساڵیش ئینگلیزیزمان بێت. «بەڵام نیل گەیمەنـی خۆمان دەگمەنە. هەروەها نابێ ئاتوودیش لە بیر بکەین.»\nئەلێکساندەر پاسکالیلدۆ، ڕۆژنامەنووس و نووسەری سویدی-یۆنانی، کە ساڵی ڕابردوو خەڵاتی جێگرەوەی نۆبێڵی دامەزراند، ئارەزووی ئەوە دەکات نووسەرێکی ژن براوەی خەڵاتەکەی ئەمساڵ بێت.\nمۆرین فریلی سەرۆکی خەڵاتی قەڵەمی ئینگلیزی و داوەری ئەمساڵی بووکەری نێودەوڵەتی، پێشنیاری نووسەری فەڕەنسیی ئانی ئەرنۆ دەکات: «لە ژانرێکی تەواو تایبەت بە خۆی دەنووسێت. یاسا نەنووسراوەکانی ڕۆمان و بیرەوەرینووسین پشتگوێ دەخات و فەزای نوێ بۆ تێهزرینی بەکۆمەڵ دەخاتە ڕوو.» هەروەها خوان گابرییەل واسکز نووسەری کۆڵۆمبیایی، کە: «لە بەرامبەر مێژوودا دەوەستێتەوە، نیشانی دەدات کە مێژوونووسان درۆزنن و ئەکتەرەکانی لە پێچ و سووچەکانیدا ون دەبن.»\nژاک تێستێرت، کە پەخشخانەی ئینگلیزیی فیتزکاراڵدۆی هەیە و کتێبەکانی سڤێتلانا ئەلێکسێڤیچ- براوەی ٢٠١٥ـی نۆبێڵ-ـی بڵاو کردووەتەوە، دەڵێت: «کن زوو، نووسەری چینی و سکۆلاستیک موکاسانگا دەتوانن ئەگەری بەهێز بن. لە ئەمەریکای لاتیندا حەز دەکەم کەسێکی وەکوو ئەلینا پۆنیاتوفسکا بیباتەوە. لە خۆم نزیکتر حەز دەکەم ئۆلگا توکارچوک و یۆن فوسێ بیبەنەوە. پێشم وایە ئانی ئارنۆ براوەیەکی شایستە بێت.»\nئۆڵسۆن بێ ئارام چاوەڕێی پێنجشەممە و ڕاگەیاندنی ئەنجامەکانە لە لایەن ئەکادیمیای سویدەوە. ئەو دەڵێت: «دوو خەڵات لە ئەدەبیاتدا، ئەمە ڕووداوێکی جیاوازە.»\nپاسکالیدۆ باوەڕی وایە، کە ئەمە تەنیا دەستپێکی کرداری دووبارە بونیادنانەوەیەکی لەسەرخۆیە. ئەو دەڵێت: «وا بیر دەکەمەوە، کە ئەکادیمیای سوید نەک لەبەر تۆمەتەکانی ئازار و یەخەگیری سێکسی و پیاوێک بە تاوانی دەستدرێژی کە خراوەتە زیندانەوە، بەڵکوو لەبەر ئەو هەوڵوێستەی بەرامبەر بەو ئەندامانەی خۆی، شتی زۆری لە دەست داوە، گەڕانەوەی باوەڕ و ڕێزیش کاتی دەوێت. ئومێدم وایە ئەو ئابڕووچوونەی درووستیان کردووە؛ شتێکی فێر کردبن. ئەمە تاوانێکی مرۆڤایەتی بوو، کە بەر ئەدەبیات کەوت.»


کەرکوک لە هۆڵی سەعدا\nلەوەتای شۆڕشی چەکداری کورد دژ بە رژێمە یەکلەدوای یەکەکانی عێراق دەستی پێکردوە ، باس و پرسی کەرکوک یەکێک بوە لە پرسە هەرە گەرمەکانی نێوان هەردولا. لە لایەکی ترەوە ژمارەی شەهید و بریندار و پەک کەوتەکانی کەرکوکیەکان لە ژماردن نایەت و لە ناو شارەکاندا لە پلەی یەکەمدا دێت، لە ئیمتیازات و خزمەتکردندا نەک هەر لە پلەی دواییدا هاتوە بەڵکە زۆرجار بێبەشێش کراون. خۆ ئاوارەیی و ماڵوێرانی بەشی هەمیشەییان بوە. ئێستا کام شاخ و دۆڵی کوردستان هەیە کەرکوکیەکی لی شەهید نەبوبێ، کام شار و ئۆردوگا هەیە ئاوارەی کەرکوکی لێ نەبێ.\nوادەدەنێین ئەمانە کۆن بونەو با مێژو باسی بکات و پاداشتیان بداتەوە، ئێخۆ دوکەڵێ تەبارە و دەغڵ و دانی کەرکوک هێشتا بە ئاسمانەوەیە، گوندەکانی پەڵکانە و مامە و عەمشە و دەیانی تر هاوشێوەی سەردەمی بەعس تەعریب کراوەتەوە، ئەگەر خۆڕاگری خەڵکەکەی نەبوایا دورنەبو بە تەواوی ناوچەکە سیمای کوردستانی لەدەست بدایا. بۆ ئەوەی لە نزیکەوە ئاشنابن بە روداوەکان، ئەگەر دەوێرن فەرمون سەردانی گوندەکانی العزة، البودیر و الزهراء بکەن لە نێوان کەرکوک و دوبز. دیارە هۆکاری سەرەکی ئەم پرۆسە نەگریسە شکستی سیاسی سەرکردایەتی باڵای پارتی و یەکێتییە.\nنەزانی و نەخویندنەوەی واقعی سیاسیە. هانابردن بۆ دوژمن و تەخوینکردنی یەکترە. لە گوتاری ئەو سەرۆکانەی لە هۆڵی شەهید سەعدا گوتاریان خوێندوە، جگە لە ئاماژەیەکی شەرمنۆکانە بە پرسی ناوچە کێشە لە سەرەکان، هیچیان باسی نەهامەتیەکانی کەرکوک و کەرکوکیەکانیان نەکرد، یان هیج نەبێت بە وشەیەک داوایبورن بکەن لەو هەمو تێکشکانە جۆراوجۆرانەی بەسەر کەرکوکیان هێنا. هۆڵەکە جگە لە سەرۆک کۆمار بەشێک لە بەغدای لێبو، جێی بو وەک گلەییشبێت یان بۆ زانیاری بێت بەوردی باسی کەرکوکیان بکردایا بۆ میوانەکان.\nموخابن هاوشێوەی بازاری عەکاز ئەوەندەی پێداهەڵدان و چەپڵەلێدان باڵی بەسەر هۆڵەکەدا کێشابو ئەوەندە شتێک نەوترا جێی متمانەی خەڵک بێت، قسەکان و سیمای هۆڵەکە زیاتر لە مەجلیسی بەیعەتدان و پاکانە و خۆپاک کردنەوە دەچو. هێندەی نەبونی باسی کەرکوک لە هۆڵەکە راستی غایب بو. ئەمە و ونبونی راستی زیاتر لە شکستەکانی رابرد و دەردەکەوت. کەس خۆی لێ بە بەرپرس و هۆکار نەدەزانی، بۆیە تەنها بۆ بیرهێنانەوە:\n１-\tئەری کێ هۆکاری ریفڕاندۆمە. ２-\tکێ خائینە و کێ تەخوین دەکرێت. ３-\tبۆ هێزی پێشمەرگە یەکی نەگرتۆتەوە ４-\tموچە و قەیرانی دارایی. ５-\tدزی و گەندەڵی بێشومار. ئەم مەجلیسەی ئەمڕۆ لە هۆڵێکی وادا زیاتر لەو کێڵگەیە لەبارە دەچو تێیدا تاکە داری دەسەڵاتی سوڵتانی حیزب و سەرکردە و بنەماڵە زیاتر رەگ دابکوتێ. دوا قسەم، لە گەڵ هەمو ئەمانەشدا هیوادارم لە یەک ساڵی داهاتودا روداوەکان پێچەوانەی چاوەڕوانیەکانی بەندە بێت.


یانەو ژەناو هەورامانی چالاکی گەشتوگێڵی و ژیوگەپارێزیش ئەنجامدا. – Horam\nسپتامبر 27, 2021 سپتامبر 27, 2021 ZComment(0)\nپەیاموو دانشگاو رۆژئاوا کوردستانی بە هەورامی ، بە بۆنەو جەژنەو زوانوو کوردی .\nمی 15, 2020 می 15, 2020 Z\nبە بۆنەو ١٥ مەی یا ٢٦ پاژەرەژی پسۆ ڕۆ جەژنەو زوانوو کوردی : دانشگاو رۆژاوای جە قامیشڵۆ بە بۆنەو ١٥ مەی پسۆ ڕۆ جەژنەو زوانوو کوردی مۆبارەکبایی وێش پێ ئی ڕوەیە بە گردوو زاراوەو زمانەکا کوردستانی بە تایبەت هەورامی وەلا کەردەوە . دەسەو ڕاوەبەری دانشگاو رۆژئاوای پێ گرنگیدای بە گردوو زوانەکا کوردستانی بە گردوو بەشەکا […]\nژانویه 15, 2022 ژانویه 15, 2022 Z\nجە وەرکەوت (ڕۆژاڤا)و کوردستانی چەنڎین ڕێکوزیێ پەشتیوانیشان جە (زارا محەمەدی)ێ و وانای بە زوانی ئەڎایی کەرد. ڕ کاروەدایەکێ وەرانوەر بە زیندانی کەردەی چالاکوانە و فێرکارەو زوانی کوردی (زارا مەحەمەدی)ێ بەردەوامێنێ. پەیوەست بە ئانەیە جە رۆژئاواو کوردستانی چالاکی ئەنجام دریا. جە چالاکییەکەنە کە بە ئامانجو پەشتیوانی جە مافو وانای بە زوانی ئەڎایی و ئازادکەردەی زارا مەحەمەدیێ […]\nجولای 16, 2020 جولای 16, 2020 Z


👫 ئۆزان ئالپ قایا (مێردین) کەسایەتییەکان\n... [ زۆرتر... 👁] ✖ ✖ ✖ 0 0 ✔ 60% ✍ هـ.ب. 9/25/2013 9:15:05 PM\n👫 بەردان مێردینی کەسایەتییەکان\n📅 کاتی تۆمارکردن Jan 26 2010 9:05AM\nگورانبێژی کوری باکور لە روژی 11-05-1978 لە شاری [ زۆرتر... 👁] ✖ ✖ 0 0 ✔ 84% ✍ هـ.ب. 1/26/2010 9:05:54 AM\n📊 بەرهەمی گەنمی مێردین 30% زیادیکردووە ئامار و راپرسی\n📅 کاتی تۆمارکردن Jun 10 2020 11:11AM\nچاوەڕێ دەکرێت ئەمساڵ لە دەشتی مێردینی باکووری کورد [ زۆرتر... 👁] ✖ ✖ ✖ 0 1 ✔ 99% ✍ ب.ج. 6/10/2020 11:11:25 AM\n📝 جە مێردین، ئامەد و بەدلیس گەریلا گورزی قورسش جە دوژمنی دان بەڵگەنامەکان\n📅 کاتی تۆمارکردن Jul 19 2018 12:56PM\nدلێگەو یاۋنەری و چاپەمەنی هێزەکا پارێزنای گەلی-هەپ [ زۆرتر... 👁] ✖ ✖ ✖ 0 1 ✔ 99% ✍ هـ.ب. 7/19/2018 12:56:53 PM\n✌ جەمال ئاکتای - شۆڕش مێردین شەهیدان\n📅 کاتی تۆمارکردن Mar 30 2022 12:17PM\nناو: جەمال ئاکتای نازناو: شۆڕش مێردین ناوی باوک: [ زۆرتر... 👁] ✖ ✖ 0 1 ✔ 99% ✍ ر.هـ. 3/30/2022 12:17:14 PM\n✌ خەیرەدین گوڵ - کەمال مێردین شەهیدان\n📅 کاتی تۆمارکردن Sep 4 2018 11:38PM\nناسناو: کەمال مێردین ناو و پاشناو: خەیرەدین گوڵ [ زۆرتر... 👁] ✖ ✖ 0 1 ✔ 96% ✍ س.ئـ. 9/4/2018 11:38:18 PM\n📕 رۆژانێن چادرگەها مێردینێ (بیرەوەری، بەڵگەنامە، ئەلبوم) پەڕتووکخانە\n📅 کاتی تۆمارکردن Feb 13 2019 4:53PM\nخالد ئەحمەد بادی دهۆک 2014 [ زۆرتر... 👁] ✖ 📕 ✖ 0 0 ✔ 80% ✍ هـ.ب. 2/13/2019 4:53:28 PM\n👫 سەلامی قزل (مێردین) کەسایەتییەکان\n... [ زۆرتر... 👁] ✖ ✖ ✖ 0 0 ✖ 56% ✍ هـ.ب. 9/25/2013 9:15:03 PM\n✌ شێخ موس ساڵک ناسراو بە (بۆتان مێردین) شەهیدان\nلە شاری میردینی باکووری کوردستان لە دایک بووە. ساڵ [ زۆرتر... 👁] ✖ ✖ ✖ 0 0 ✔ 70% ✍ هـ.ب. 9/23/2014 2:37:33 PM\n✌ عەبدولجەلیل ئالپایدن - جەلال مێردین شەهیدان\n📅 کاتی تۆمارکردن Feb 23 2022 12:21AM\nناو: عەبدولجەلیل ئالپایدن نازناو: جەلال مێردین ن [ زۆرتر... 👁] ✖ ✖ 0 1 ✔ 99% ✍ ر.هـ. 2/23/2022 12:21:32 AM


ANF | کەجەکە داوای لە گەل کرد لەدژی فاشیزم ڕاپەڕن-نوێ کرایەوە\nکەجەکە داوای لە گەل کرد لەدژی فاشیزم ڕاپەڕن-نوێ کرایەوە\nهاوسەرۆکایەتی کۆنسەی بەڕێوەبەری کەجەکە دەربارەی دانانی قەیوم بۆ شارەوانییەکانی هەدەپە وتی، " بەردەوامی کودەتای سیاسیە" و داوای کرد، کە هەرکەسێک لەهەرشوێنێک ڕاپەڕێت و دەست بە تێکۆشان بکەن."\nدووشه‌ممه, 19 Aug 2019, 19:07\nهاوسەرۆکایەتی کۆنسەی بەڕێوەبەری کەجەکە دەربارەی دەسبەسەرداگیرتنی شارەوانییەکانی شارە گەورەکانی ئامەد، وان و مێردین ڕاگەیەنراوێکی بڵاوکردەوە.\nلە ڕاگەیەنراوەکەی کەجەکەدا هاتووە:\n"دەسەڵاتداری فاشیستی ئاکەپە و مەهەپەی قڕکەر و پیلانگێڕ هێرشی قڕکەری خۆیان لەدژی گەلی کورد گەیاندووتە ئاستێکی نوێ.هاوشارەوانەکانی شارەکانی ئامەد ، وان و مێردین کە بە رێژەی ٦٠٪ دەنگی گەلی کورد-یان بەدەست هێناوە، لەلایەن وەزارەتی ناوخۆ و بە پێشەنگی سلێمان سویسووز لەسەر کارەکەیان دوور خراونەتەوە. لەجێگەی ئەوان والی شارەکان کە هیچ پێوەندییەکیان بە گەلی کوردەوە نییە و دوژمنی گەلی کوردن وەک قەیوم دیاری کراون. ئەوهێرشە هەڵبژێردراواندا بەردەوامی کودەتایی سیاسیەکەی ٢٠١٦یە.\nهێرشی فاشیستەکان لەدژی هێزە دیموکراتیکەکان و گەلی کورد لەئیستا بەدواوە بەرفراوانتردەبێت. هێرش لەدژی باکووری کوردستان، باشووری کوردستان، ڕۆژئاوا و باکووری سووریا بە چە ئامانجێک بەڕێوەدەچێت؟ ئەم هێرشانە بۆ هەمان ئامانجە. ئەویش قڕکردنی گەلی کوردە.\nتاکە هۆی دوور خستنەوە هاوشارەوانەکان تێکشکاندنی هێزە دیموکراتیکەکانە و تەواوکردنی پرۆژەی قڕکردنی کوردە. خوێندنەوەی ئەو هێرشانە بە ڕەنگێکی تربەواتای تێگەییشتنە لە ئامانجی دەسەلاتە فاشیست و شەڕی تایبەتە. چۆن لەهەرشوێنێک لەدژی هەبوون، ناسنامە، ئیرادەی سیاسی، داوای ئازادی و دیموکراسی کوردان ، هێرشی ئەنجام دەدرێت، هێرش لەدژی شارەوانییەکان هێرشە لەدژی ئیرادەی گەلی کورد.\nهەر کوردێک کە خاوەنداریەتی لە ناسنامە، چاند و ئازادی خۆیی بکات دەکرێتە ئامانجی سیستەمی قڕکەر.هەتاکوو تورکیا دیموکراتیک نەبێ و کێشەی کورد چارەسەر نەکرێت ئەو کۆتایی بەو هێرشانەنایەت.\n'دەبێت هەرشوێنێک ببێتە مەیدانی تێکۆشان'\nئەو هێرشەی لەدژی ئیرادەی سیاسی گەل، جارێکی تر نیشانیدا کە سیستەمی سیاسی تورکیا سیستەمێکی شەڕی تایبەتی قڕکەری فاشیستییە. ئەوهەڵبژاردنانەی کە ناوناوە ئەنجام دەدرێت بۆ شاردنەوەی ڕاستیی سیاسەتی فاشیستی قڕکەرە.گرتنی دیپییان لە ساڵی ١٩٩٤، گردنەکانی ١٤ی نیسانی ٢٠٠٩، گرتنی پەرلمانتار، هاوشارەدار و بەهەزاران سیاسەتمەدار دوای کودتای سیاسیی فاشیستییەکەی ٢٠١٦، هەروەها کودتای سیاسی ١٩ی ئاب نیشانەی ئەوەیە. تێکۆشانی دیموکراسی و ئازادی گەلی کورد دەمامکی لە ڕووی داگیرکەراندا لابرد و ڕاستی شەڕی تایبەتی قڕکەری پیلانگێر ئاشکرا دەکات.\nلەمە بەدواە کورد و هێزە دیموکراسییەکان بە تێکۆشانی خۆیان ڕووی ڕاستەقینەی شەڕی تایبەتی فاشیزم زۆرتر ئاشکرا دەکەن و تێکۆشان بکەن.هەڵسووکەوتی' لە تورکیا دیموکراسی هەیە و لەوچوارچێوەیەدا کێشەکان دەتوانرێت چارەسەر بکرێت' غافڵ بوون و خۆخڵەتاندنە کە زیانی هەرە گەورە لە تێکۆشانی دیموکراسی دەدات. لە تورکیا دەسەڵاتێکی فاشیستی قڕکەرهەیە. لە دژی دەسەڵاتێکی بەو ڕەنگە ئەمجارە بە تێکۆشانی بەرفراوان دەتوانرێت تورکیا دیموکراتیک ببێت و کێشەی کورد چارە سەربکرێت. لەم چوارچێەوەیەدا تێکۆشانی گەریلا و سەرهەڵدان بگەێننە ئاستی تێکۆشان لەدژی فاشیزمی قڕکەر. لەدژی پیلانگێڕی دەبێت بە هەموو شێوازێک تێکۆشان بکرێت و فاشیزم تێک بشکێنرێت. هەر بۆیە لە سەرەتادا ژنان و گەنجان و گەلی کورد و تورک لەدژی فاشیزم بڕژێنە سەرشەقامەکان و دەشت و چیاکان بکەنە مەیدانی تێکۆشان.\n'وڵامی پێویست لەدژی دەسەلاتی فاشیست'\nلە تورکیا نەدیموکراسی هەیە و نە ئازادی. وا نیشان دەدەن کە لە تورکیا دیمەکراسی هەیە، هەولدانێکی ئاوەها هەم تێکۆشانی دیموکراسی و ئازادی لاوازدەکات و هەمیش دەکەوێتە خزمەتی دوژمنانی دیموکراسی. هەربۆیە تێکۆشانی ئازادی و دیموکراسی نابێت لە چوارچێوەی سنووری یاسا و دۆخی ئیستای سیاسییدا بێسنووربکرێت. دەبێت لەهەموو مەیدانەکاندا و بە تایبەت تێکۆشانی گەریلا بەرفراوانتر بکرێتەوە. ژنان ، گەنجان و گەلەکەمان بڕژێنە سەرشەقامەکان و ڕاپەڕین بکەن. دەبێت ژنان و گەنجان دەست بە تێکۆشانی ئازادی بکەن لە دەشت وچیاکاندا و ولامی پێویستی پۆلیس بدەنەوە کە شەقام و کۆلانەکانیان داگیرکردووە و بە هەڕەمە هێرش دەکەنە سەرگەل و هەر مرۆڤێک کە کورد دەپارێزێت ڕەوانەی بەندیخانەی دەکەن. دەبێت گەل وڵامی دەسەلاتی فاشیست بداتەوە.\nئەو هەمووهێرشە بۆ لەناوبردنی ئیرادەی ژنانی ئازاد و گەلی کورد، ژن و گەنجی کورد لەدژی پیلانی داگیرکەران و تێکچوونی ئیرادەی گەل بڕژێنە سەر شەقامەکان.\n' چالاکی وجوولەی هاوبەش '\nپارتەسیاسییەکان، بزوتنەوە و هێزە کوردییەکان بەهەربیرێکی سیاسییەوە لەدژی ئەو هێرشانەی کە دەکرێتە سەر گەلی کورد بە شێوازێکی یەکگرتوو چالاکی بکەن. ئەو هێرشە نە تەنیا لەدژی هەدەپەیە بەلکوو لەدژی گەلی کوردە. ئەمە بەشێکە لە هێرشی سیاسی دەسەلاتی فاشیستە بۆ قڕکردنی گەلی کورد. هەر کوردێک کە خاوەنداریەتی لە ناسنامەی کوردان دەکات و دەیهەوێت کە کورد ببێتە خاوەن ئیرادەی سیاسی ئازاد، دەبێت لە چوارچێوەی وڵاتپارێزیدا لەدژی ئەو هێرشانە بوەستێتەوە و پارێزگاری لەئیرادەی گەلی کورد بکەن.\n' لەدژی ئیرادەی سیاسی کوردان'\nئەو هێرشەی دەسەڵاتی فاشیزمی ئاکەپە ومەهەپە نەتەنیا لەدژی ئیرادەی سیاسی گەلی باکووری کوردستانە. بەلکوو ئەو هێرشە بەشێکە لە هێرشی قڕکرنی گەلی کوردە لە باشوور، ڕۆژهەڵات ڕۆژئاوا و کوردانی هەموو جیهانە. هێرشی دەسەڵاتی ئاکەپە و مەهەپە کە داوای قڕکردنی گەلی کورد لەهەر چوارپارچەی کوردستان دەکات. ئەگەر گەلی کورد لەهەر شوێنێک لە دژی ئەو هێرشانە هەلوێست نەگرێت، ئەوا دواتر لەهەر چوار بەشی کوردستان هێرش دەکرێتەسەر ئیرادەی گەلی کورد. دەبێت ئەو راستییە بزانرێت کە لە سەرەتادا پارتە سیاسییەکانی باشووری کوردستان و هەموو پارتە کوردییەکان لەدژی ئەو هێرشە هەلوێست بگرن.\n' هێرش لەدژی هێزە دیموکراسییەکانە'\nئەو هێرشە هەرچەندە لە دژی هێزە سیاسییەکانی گەلی کوردە ،هاوکات لە دژی هێزە دیموکراسییەکانی تورکیایە. لەتورکیا بۆ کورد سوودیکی نەبوو و لەدژی دیموکراسی هێرش هەیە. هەر بۆیە هەتاکوو لەدژی هێرش کردنە سەرکوردان هەلوێست نیشان نەدرێت لە تورکیا دیموکراسی مسۆگەرنابێت.\nهەربۆیە بۆ پێگەیاندنی دیموکراسییەکی راستەقینە و ئافڕاندنی هەڵسووکەوتێکی دیموکراتیکی راست، داوا لە هەموو هێزە دیموکراتیکەکان و هەرکەسێک دەکەین لەدژی دەسەلاتداری ئاکەپە و مەهەپە تێکۆشان بکەن.\n'رێکخراوە نێونەتەوەییەکان دەبێت بە شێوزێکی ئاشکرا هەلوێست نیشان بدەن'\nڕێکخراوە نێونەتەوەییەکان، حکومەت و پارتە سیاسییەکان دەبێت لەدژی ئەو هێرشانە هەلوێست نیشان بدەن. لەم چوارچێوەیەدا لەسەرەتادا لە نەتەوەیەکگرتووەکان و یەکێتی ئەورووپا و ڕێکخراوە نێودەوڵەتییەکان، هێزە سیاسییەکان و ئەوانەی کە حکومەتی خۆیان دیموکراتیک دەبینن، هەموو هێزە دیموکراتیکەکان دەبێت لەدژی ئەو هێرشانە کە کراوەتە سەرئیرادەی گەلی کورد هەلوێستان هەبێت.\nلەدژی گەلی کورد و هێزە دیموکراتیکەکان لەڕۆژهەڵاتی ناوەڕاستدا هێرشێکی قڕکەرانە لە ئارادایە. هەربۆیە داوا لە گەلی کورد لە هەموو پارچەکانی کوردستان و دەرەوەی وڵات دەکەین کە لەدژی ئەو هێرشانەدا راپەڕن و تێکۆشان بکەن."\nرژێمی ئێران ٢ کۆڵبەری تری بریندار کرد\nچالاکیی "دادپەروەریی" بنەماڵەى شەنیاشار بەردەوامە


ئەمبرتۆ ئیكۆ: ده‌بێت دوای لۆجیكی كاره‌كتەره‌كان بكه‌ویت – Knwe.org\nسەرەکی » ئەدەب و هونەر » ئەمبرتۆ ئیكۆ: ده‌بێت دوای لۆجیكی كاره‌كتەره‌كان بكه‌ویت\n*بیرته چ كاتێك بوو كه بڕیارت دا بنووسیت؟\n–نازانم چی بڵێم، قسه‌یه‌كم نییه بۆ وه‌ڵامی ئه‌م پرسیاره. ته‌نیا وه‌ڵامێكی توند و تووڕه كه هه‌ندێ جار وه‌ڵامی ئه‌م پرسیاره بێزاركه‌ره‌ی پێ ده‌ده‌مه‌وه، ئه‌وه‌یه كاتێ بڕیار ده‌ده‌ی بنووسیت هه‌مان ئه‌و كاته‌یه كه ناڕه‌حه‌تی و ناچاری به‌رۆكت ده‌گرێت بۆ ئه‌وه‌ی بچیته ته‌والێت و جگه‌له راكردن و خۆخاڵیكردنه‌وه هیچ چاره‌یه‌كت نییه (پێده‌كه‌نێت). هه‌ڵبه‌ته نازانم تا چ راده‌یه‌ك گرنگه به‌ڵام ئه‌سڵی مه‌سه‌له‌كه سه‌ره‌تا به‌م شێوه‌یه روویدا. هاوكارێكم هه‌بوو كه كچێكی جوان بوو، له ده‌زگایه‌كی بچووكی بڵاوكردنه‌وه‌ش ئیشی ده‌كرد. رۆژێك هاته لام و وتی ده‌مانه‌وێت كۆمه‌ڵێ كورته‌چیرۆكی پۆلیسی بڵاوبكه‌ینه‌وه كه نووسه‌ران نه‌یانووسیبێت، به‌ڵكو له روانگه‌ی كۆمه‌ڵناسان و سیاسه‌تمه‌دارانه‌وه گێڕرابێته‌وه. ده‌ته‌وێت به‌شداری بكه‌یت؟ وتم نه‌خێر، یه‌كه‌م له‌به‌رئه‌وه‌ی توانای دیالۆگ نووسینم نییه و بێگومان دیالۆگ سه‌ره‌كیترین به‌شی ئیشه‌كه ده‌بێت. دووه‌م ئه‌گه‌ر بمه‌وێت چیرۆكێكی پۆلیسی بنووسم، ده‌بێت 500 لاپه‌ڕه بنووسم كه ئه‌ویش په‌یوه‌ندی به سه‌ده‌كانی ناوه‌ڕاسته‌وه هه‌بێت. لێره‌دا بوو ئه‌و وتی: به‌هیچ جۆرێك نابێت! ئه‌مه ئه‌و شته نییه كه ئێمه چاوه‌ڕێی ده‌كه‌ین و له‌وێدا ماڵئاواییمان كرد. كاتێ گه‌ڕامه‌وه بۆ نووسینگه‌كه‌م، ده‌ستم به نووسینی ده‌قێك كرد به ناوی (ئاواره). له‌وانه‌یه شتێك له ناخی مندا هاتبێته جۆش و خرۆش. به‌بێ ئه‌وه‌ی ئاگام لێ بێت. ئه‌گه‌ر شتێكی غه‌یری ئه‌مه بوایه، له‌وانه بوو وه‌ڵامێكی دیكه‌م بدایه‌ته‌وه، به‌ڵام ئه‌و شته، شتێكی نائاگایانه بوو، شتێكی دیكه بوو. به‌ڵێ من توانیم كورسی پڕۆفیسۆری زانكۆ به‌ده‌ست بێنم و توانیم زیاتر له 50 كتێب بڵاوبكه‌مه‌وه و ته‌رجه‌مه‌یه‌كی زۆری نووسینه‌كانم ببینم بۆ زمانی ئینگلیزی و فه‌ره‌نسی. گه‌یشتمه قۆناغێكی وا له ژیانی نووسینم كه وه‌كو رامبۆ رابكه‌م بۆ ئه‌فریقا و خه‌ریكی فرۆشتنی چه‌ك بم، یان له‌گه‌ڵ سه‌ماكه‌رێكی كوباییدا رابكه‌م و خێزانه‌كه‌م به ته‌نیا به‌جێبهێڵم یان به مه‌به‌ستێكی جیاواز رۆمان بنووسم كه له رووی بنه‌مای نووسینه‌وه جیاواز بێت.\nله‌وانه‌یه موفاجه‌ئه و چێژی راسته‌قینه له‌وه‌دا بووبێت بنووسم، به‌ڵام نووسین نه‌ك به مانای رووتی قه‌ڵه‌م به ده‌سته‌وه گرتن به‌ڵكو نووسین به مانای لێكۆڵینه‌وه. لێكۆڵینه‌وه‌كانم بۆ رۆمانی (ناوی گوڵه‌باخ) كاتێكی زۆری لێنه‌گرتم، له‌وانه‌یه كه‌متر بووبێت له دوو ساڵ. ئه‌و لێكۆڵینه‌وانه‌ی سه‌باره‌ت به سه‌ده‌كانی ناوه‌ڕاست بوون. ئه‌و قۆناغه‌ی مێژوو كه من پێشتر زانیاری و هۆشیاری زۆرم له‌باره‌یه‌وه هه‌بوو. ته‌نیا ئه‌وه‌نده به‌س بوو لاپه‌ڕه‌ی كتێبه‌كه بكه‌مه‌وه، وشه و زاراوه‌كان خۆیان بۆ خۆیان به نیازی به‌كارهێنان و گۆڕینیان بۆ نووسین ریزده‌بوون. به‌ڵام بۆ رۆمانێكی وه‌كو (پاندۆلی فۆكۆ) پێویستم به 8 ساڵ ئیشكردنی به‌رده‌وام هه‌بوو. بۆ باقی رۆمانه‌كانی ترم بۆ هه‌ریه‌كه‌یان پێویستم به 6 ساڵ هه‌بوو. ئه‌م به‌شه‌ش مایه‌ی سه‌رنجه و ئه‌سڵی مه‌سه‌له‌كه‌یه. واته ئه‌وه‌ی جیهانێك بخوڵقێنیت و بۆ خوڵقاندنی شوێن و كاره‌كته‌ره‌كانی بڕیار بده‌یت. جگه‌له رۆمانی (ناوی گوڵه‌باخ) بۆ باقی رۆمانه‌كانم هه‌تا دوو ساڵ دوای ده‌ستنیشانكردنی بیرۆكه و پلۆت، ناوه‌ڕۆكه‌كه‌یم نه‌ده‌نووسی! من جیهانی ده‌قه‌كه‌م به شێوه‌یه‌ك ده‌خوڵقاند كه كاره‌كته‌ره‌كانم بتوانن به ئاسانی تیایدا، هاتوچۆ بكه‌ن. ئه‌مه سه‌رنجراكێشترین به‌شی رۆمانه. زۆر خۆشه كه 6 ساڵ له حاڵێكدا بژیت كه هیچ زانیارییه‌كت له‌باره‌ی چه‌ند و چۆنی ئیشه‌كه‌ته‌وه نه‌بێت، به‌ڵام هه‌رچی ده‌كه‌یت، ته‌نانه‌ت خواردنه‌وه‌ی كوپێك قاوه، ده‌توانێت سه‌باره‌ت به رۆمانه‌كه‌ت بیرۆكه‌یه‌كت بداتێ. به شێوه‌یه‌ك كه له كاتی نووسین و به‌رده‌وامی ئیشه‌كه‌دا، زۆر جوان و كاریگه‌ر بێت. به پێچه‌وانه‌ی ئه‌وه‌شه‌وه كاتی وا هه‌یه كه پێویسته هه‌رچیت له‌به‌رده‌ستدایه، دایبخه‌یت و بیخه‌یته چاوی مێزه‌كه‌ته‌وه و ماوه‌ی 15 رۆژ خۆت به ئیشێكی تره‌وه سه‌رقاڵ بكه‌یت! هه‌ڵبه‌ته ئه‌م تۆران و دڵڕه‌نجانه شتێكی ئاسایی و سروشتییه. زۆر له نووسه‌ران ئاماژه بۆ ئه‌وه ده‌كه‌ن كه له ساته‌وه‌ختی قه‌یراندا به شێوه‌یه‌ك خۆیان په‌رش و بڵاو ده‌كه‌نه‌وه كه ده‌رفه‌تی هیچ جۆره هه‌ڵاتنێكیان بۆ نامێنێته‌وه. باشه له‌م حاڵه‌ته‌دا شتێكی وه‌كو مه‌له‌كردن زۆر فریای نووسه‌ر ده‌كه‌وێت، چ له حه‌وزدا بێت یان له ده‌ریادا. مه‌له‌كردن بۆ من جۆرێك قووڵبوونه‌وه‌ی له‌گه‌ڵدایه، ده‌ست و پێ ده‌جووڵێنیت و به‌ده‌نت ریلاكس ده‌بێت. لێره‌دایه كه بیرۆكه‌ی نوێ و جوان دێته خه‌یاڵته‌وه. من هه‌میشه له‌و باوه‌ڕه‌دا بووم ئه‌وه نووسه‌ر نییه كه رۆمان ده‌نووسێت. رۆماننووس سه‌ره‌تا نه‌خشه‌ی چه‌ند خاڵێك (ئه‌سڵی بابه‌ته) داده‌ڕێژێت و ئه‌وه رۆمانه‌كه‌یه كه خۆی خۆی ده‌نووسێته‌وه. ده‌بێت دوای لۆجیكی كاره‌كته‌كان بكه‌ویت. سه‌باره‌ت به رۆمانی (ژماره سفر) ئه‌وه من نه‌بووم كه بیرم له كاره‌كته‌ری رۆژنامه‌نووسێك كرده‌وه به ناوی (براگادۆچۆ)، به‌ڵكو خۆی یه‌كسه‌ر هاته ناو رۆمانه‌كه‌وه و ناچاری كردم دوای بكه‌وم.\nبه‌لای منه‌وه جیاوازییه‌كی بنه‌ڕه‌تی له نێوان چیرۆك و شیعردا هه‌یه. له شیعردا سه‌ره‌تا ئه‌وه وشه‌كانن كه ئاماده ده‌بن، پاشان ئه‌وه‌ی به‌ته‌مای بیڵێی، دێت. له ئیتالیا شاعیرێكی گه‌وره هه‌بوو به ناوی (ئۆجینۆ مۆنتالێ)، خۆشه‌ویستێكی هه‌بوو كه ئه‌ویش شاعیر بوو، ئه‌م ژنه شاعیره له كۆتایی ژیانیدا، هه‌ندێ شتی سه‌باره‌ت ژیاننامه‌ی مونتالێ نووسی كه دوای وه‌رگرتنی خه‌ڵاتی نۆبڵ، ون بوون. ئه‌و خانمه باسی ئه‌وه‌ی ده‌كرد مونتالێ له یه‌كێك له شیعره جوانه‌كانیدا باسی جۆرێ گوڵ جوان ده‌كات كه ناوێكی خۆشی هه‌یه، ئه‌گه‌ر به‌هه‌ڵه‌دا نه‌چووبم، لاله بوو یان گوڵێكی جوانی تر كه زۆر گرنگ نییه. ده‌یوت رۆژێك له‌گه‌ڵ مونتالێ پیاسه‌مان ده‌كرد، چاوی به گوڵی لاله كه‌وت و وتی وای چه‌ند جوانه ئه‌مه چ گوڵێكه؟ ئه‌و ده‌یوت منیش پێم وت تۆ شیعرێكی ته‌واوت سه‌باره‌ت به‌م گوڵه نووسیوه، چۆن نازانی ناوی چییه؟ مۆنتالێ وتی: شیعره‌كانی من سه‌باره‌ت به وشه‌كانن، نه‌ك شته‌كان. یانی ئاماژه‌كه‌ی مونتالێ به ده‌می وه‌سفی ئه‌و گوڵه بوو كه خۆی قه‌ت نه‌یدیبوو. شیعره‌كانی هه‌میشه له گۆڕه‌پانی وشه‌دا بوو، له‌لای ئه‌و شیعر سه‌ره‌تا وشه بوو. باشه ئه‌مه له چیرۆكدا یان راستتر له رۆماندا جیاوازه، له سه‌ره‌تادا جیهانێك هه‌یه، له‌سه‌ر پانایی ئه‌و جیهانه، كۆمه‌ڵێ شت له حاڵه‌تی رووداندان، لێره‌دا ئه‌وه نووسه‌ره كه ده‌بێت دوای چیرۆكی رۆمانه‌كه بكه‌وێت. له‌وانه‌یه من حه‌ربایه‌ك بم، ئه‌و گیانه‌وه‌ره‌ی به‌پێی ره‌نگی شوێنه‌كه ره‌نگی ده‌گۆڕێت. من رۆمانی (ناوی گوڵه‌باخ)م به شێوه‌یه‌ك نووسیوه كه له سه‌ده‌كانی ناوه‌ڕاستدا، به‌و شێوازه ده‌قیان تۆمار ده‌كرد و ده‌نووسی، واته ساده و ئاسان و ره‌سه‌ن.\nله رۆمانی (دورگه‌ی رۆژی پێشوو)دا كه رووداوه‌كانی له سه‌رده‌می باروكدا رووده‌دات، به‌جدی هه‌وڵمدا به‌شێوازی نووسینی ئه‌و سه‌رده‌م بنووسم. هه‌ر بۆیه كۆمه‌ڵێ كتێبی ئه‌و سه‌رده‌مه‌م خوێنده‌وه. زۆر هه‌وڵمدا له به‌كارهێنانی ئه‌و زاراوانه خۆم به‌دوور بگرم كه له‌و سه‌رده‌مه‌دا نه‌بوون. دوای كۆتایی رۆمانه‌كه، گه‌لێ وشه و زاراوه‌م له ده‌قه‌كه لابرد. له‌وه تێگه‌یشتم كه هه‌ر رۆمانێك پێویستی به زمان و زاراوه‌ی تایبه‌تی خۆیه‌تی. پاشان كتێبێكم سه‌باره‌ت به گێڕانه‌وه نووسی. كتیبێك بوو به ناوی (وه‌رگر له چیرۆك و رۆماندا). له‌وێدا به جیاكردنه‌وه‌یه‌كی بنه‌ڕه‌تی قایل بووم له نێوان خوێنه‌ری ئه‌زموونگه‌ر و خوێنه‌ری ئاساییدا، خوێنه‌ری ئه‌زموونگه‌ر هه‌مان ئه‌و خوێنه‌ره‌یه كه پێشان حازر و ئاماده‌یه. بۆ نموونه ده‌قه‌كه به ئاشكرا ئه‌وه ده‌ڵێت من بۆ ژنی ماڵه‌وه نووسراوم یان ده‌قێكم بۆ گه‌نجان. من باوه‌ڕم وایه به پێچه‌وانه‌وه، ده‌قی نووسه‌رانی جدی، خۆیان وه‌رگری خۆیان دروستده‌كه‌ن. ناشری ئیتالی به‌ر‌هه‌مه‌كانم، سه‌ره‌تا یه‌كسه‌ر به شه‌وق و زه‌وقێكی زۆره‌وه، حه‌ز و ئاره‌زووی خۆی بڵاوكردنه‌وه‌ی رۆمانی (ناوی گوڵه‌باخ) نیشان دا به‌ڵام دواتر سه‌باره‌ت به رۆمانه‌كه وتی، سه‌باره‌ت به وه‌سفی رووداوه مێژووییه‌كانی سه‌ره‌تای رۆمانه‌كه، درێژدادڕیی كراوه من یه‌كسه‌ر وتم به‌هیچ جۆرێك وانییه، من ده‌بێت وه‌رگر بۆ رووبه‌ڕووبوونه‌وه‌ی ئاراسته‌ی گێڕانه‌وه ئاماده بكه‌م. وه‌رگر ده‌بێت تۆبه بكات، ئه‌گه‌ر توانای رووبه‌ڕووبوونه‌وه‌ی نه‌بوو، باشتر وایه له من دوور بكه‌وێته‌وه.\n*ئه‌مه رێك پێچه‌وانه‌ی ئه‌وه‌یه كه نووسه‌رێكی وه‌كو (دان براون) ده‌یكات. ئه‌و به پێچه‌وانه‌ی تۆوه ئیش ده‌كات له كاتێكدا كه زۆركه‌س پێیان وایه تۆ و ئه‌و له‌یه‌ك چوارچێوه‌دا ئیش ده‌كه‌ن.\n–دان براون بۆ خوێنه‌ری خۆشباوه‌ڕ ده‌نووسێت. یه‌كجار براونم دیوه، ده‌ڵێی یه‌كێكه له كاره‌كته‌ره‌كانی من، له رۆمانی (پاندۆلی فۆكۆ)دا له‌وانه‌یه من و براون ده‌قی هاوبه‌شمان خوێندبێته‌وه به‌ڵام ئه‌و كتێبه‌كانی به‌جدی وه‌رگرتووه (پێده‌كه‌نێت). له كاتێكدا من هه‌وڵم داوه وێنه‌ی ناپه‌سه‌ندی ئه‌و ده‌قانه بخه‌مه‌ڕوو. براون ئه‌و كتێبانه‌ی به‌جدی وه‌رگرتبێت یان نا، زۆر هه‌وڵیداوه خوێنه‌ر ناچار بكات نووسینه‌كانی به‌جدی وه‌ربگرن. له راستیدا من نازانم براون باوه‌ڕداره یان بێباوه‌ڕ به‌ڵام ئه‌و ده‌یه‌وێت باوه‌ڕداریی به‌رهه‌م بهێنێت. پێم وایه هه‌موو ئه‌و كه‌سانه‌ی شتێك ده‌نووسن، ئومێده‌وارن رۆژێك له رۆژان ببن به هۆمیرۆس، به‌ڵام رۆژێك له‌وه تێده‌گه‌یت كه ئه‌وه ته‌نیا نه‌خشه‌یه‌كی خه‌یاڵییه. ده‌مه‌وێت ئاماژه‌یه‌كی بچووك بكه‌م، رۆژێك سه‌باره‌ت به‌و رۆمانه‌ی نووسیبووم داوای بیروبۆچوونی هاوڕێیانمم كرد، هه‌موومان رامان وابوو رۆمانه‌كه بده‌ین به ده‌زگای چاپ و په‌خشی (فرانكۆ ماریاریچی) كه ده‌زگایه‌كی ده‌سته‌بژێر و تایبه‌ت بوو، كتێبی تایبه‌ت و گرانبه‌های چاپ ده‌كرد، ئه‌یش به تیراژی ده هه‌زاری. ئه‌و كه‌سه ناشری كتێبه‌كانی بۆرخیس بوو. باشه، ئه‌مه یه‌كه‌م بیرۆكه‌ی ئێمه‌بوو بۆ چاپ و بڵاوكردنه‌وه‌ی كتێبه‌كه (پێده‌كه‌نێت). هه‌ڵبه‌ته من بۆ خۆم ده‌مه‌ویست نووسینه‌كانم بده‌م به ده‌زگایه‌كی چاپ و په‌خشی بچووك، نه‌مده‌ویست بیده‌م به ناشره‌كه‌ی خۆم، چونكه ئه‌و ده‌زگایه به ئاسانی و به بێ چه‌ند و چوون قبووڵی ده‌كرد. به‌ڵام له ماوه‌ی دوو حه‌فته‌دا دوو جار په‌یوه‌ندیم پێوه كرا. په‌یوه‌ندی له ده‌زگای گرنگه‌وه، دووه‌میان وتی بیستوومانه رۆمانێكت نووسیوه، نه دیومانه و نه خوێندومانه‌ته‌وه به‌ڵام قبووڵمانه و چاپی ده‌كه‌ین، تكایه بیده به ئێمه بۆ چاپ. ئه‌وسا وتم پێویست ناكات رۆمانه‌كه بده‌م به ناشره‌كه‌ی خۆم (پێده‌كه‌نێت). ئه‌و كه‌سه كه زۆر حه‌زی ده‌كرد رۆمانه‌كه‌م چاپ بكات وتی (30) هه‌زار دانه‌ی لێ چاپ ده‌كه‌م، وتم ئای تۆ شێتی كابرا. به‌و شێوه‌یه به‌ره‌و پێش چووین و (30) هه‌زار بوو به (300) هه‌زار دانه. ئه‌مه‌ش ده‌بووه هۆی ئه‌وه‌ی خۆم له‌گه‌ڵ هه‌لومه‌رجێكی دیكه‌دا بگونجێنم. هه‌ڵبه‌ته پێویسته بڵێم ئه‌و هه‌لومه‌رجه تازه‌یه له رووی مادییه‌وه كاری له ژیان و گوزه‌رانم نه‌كرد. چونكه له بێخه‌وه من پێویستم به‌وه نه‌بوو. من پێش ئه‌وه‌ش تاڕاده‌یه‌ك ژیانێكی خۆشم هه‌بوو. وتارم بۆ رۆژنامه‌كان ده‌نووسی و پێش ئه‌وه‌ش مووچه‌ی پرۆفیسۆری زانكۆم وه‌رده‌گرت، ژیانێكی ئاسووده‌م هه‌بوو. به شێوه‌یه‌كی گشتی كه‌سێكی هه‌ژار نه‌بووم. پێویست نه‌بوو له به‌نده‌ری كه‌شتی ئیش بكه‌م. سه‌ركه‌وتنه‌كانم توانیان ئازادییه تاكه كه‌سییه‌كانم سنووردار بكه‌ن، چونكه ئیتر نه‌مده‌توانی بچم بۆ شانۆگه‌ری و زۆر بچمه قه‌ره‌باڵغییه‌وه. هه‌ر بۆیه ناچار بووم به‌شێوه‌یه‌كی كه‌متر ئاشكرا له‌گه‌ڵ هاوڕێیه‌كمدا بچمه لادێ و له‌وێ بژیم.\nهاوڕێی دێرینم گابریل گارسیا ماركیز كۆمه‌ڵێ رۆمانی نووسیوه، به‌ڵام خه‌ڵكی هه‌میشه له‌باره‌ی رۆمانی سه‌د ساڵ ته‌نیایی-ه‌وه پرسیاری لێده‌كه‌ن. ته‌نیا ژماره‌یه‌كی كه‌م له نووسه‌ران ده‌توانن خۆیان له‌و كێشه‌یه رزگار بكه‌ن. ئه‌وانه‌ی له كۆتایی ته‌مه‌نیاندا باشترین ده‌قی خۆیان نووسیوه، به‌ڵام ئه‌گه‌ر له سه‌ره‌تای نووسینیاندا ده‌قێكی باشیان نووسیبێت، ئیتر له هه‌موو ژیانیاندا مه‌حكومن به‌وه‌ی له‌باره‌ی ئه‌و ده‌قه‌وه وه‌ڵامی پرسیار بده‌نه‌وه.


خۆشه‌ویستی ئێرەی چۆڵکردووە، به‌نیئاده‌مینه..! – Denegkan\nخۆشه‌ویستی ئێرەی چۆڵکردووە، به‌نیئاده‌مینه..!\n“خۆشه‌ویستی ئێرەی چۆڵکردووە، به‌نیئاده‌مینه..!\nئیتر ڤەلەنتاین بە ڕۆحمان چی ..؟”\nپێش ئه‌وه‌ی کون و قوژبنی شارو شارۆچکه‌و لادێ بێنازه‌کانمان بپشکنین، بۆ لافیته و تراکتی هه‌ڵواسراو سه‌باره‌ت به بانگه‌واز بۆ خۆشه‌ویستی، بۆ ڕێز لێنان له مێژوویه‌ک، که قه‌شه‌یه‌ک له هه‌لومه‌رجی شه‌ڕدا نه‌خشاندی، من پێم وایه ده‌بێت بپرسین .. ئه‌وه چ دنیایه‌که ده‌بێت خۆشه‌ویستی به جاڕنامه بسه‌پێنرێت؟ ئه‌وه چ ژیانێکه .. که خۆشه‌ویستی بکرێته بۆنه‌و ساڵی جارێک به ڕه‌سمی یادی بکه‌ینه‌وه؟\nئه‌ی ٣٦٥ ڕۆژه‌که‌ی تری ساڵی پڕ به‌چی ئاوبده‌ین؟ بوغز و فێڵ و خیانەت و درۆ ..؟\nبڕوانن، بۆ ئه‌وه‌ی شرۆڤەکردن لەسەر بۆنەیەک، ته‌نها بۆ ڕازاندنه‌وه‌ی خودی بۆنه‌که نه‌بێت .. چه‌ند جوانتر بوو سەدەگەلێک له‌مه‌وپێش شرۆڤه‌ی پێویستمان له‌سه‌ر بوونی جیهانی خۆشه‌ویستیمان بکردبایه!\nباشه، سێ مانگ له‌مه‌وپێش و ئێوه بڵێن سێ سه‌ده له‌مه‌وپێشیش خۆ ئه‌وه هه‌ر ئێمه بووین کۆده‌نگانه له‌سه‌ر سفره‌ی که‌لتورێک کۆ ده‌بووینه‌وه، که دواجار سوارچاکه‌کانی عه‌شق گوڵاویان بەسەر زه‌واکەی سەریدا دەپرژاند و ئێمه‌ش بە هەموو ویژدانی خۆمانەوە خوێنیانمان حه‌ڵاڵ ده‌کرد..!\nئاخر ئه‌م ڕۆژه هه‌رچی بگه‌یه‌نێت .. ناتوانێت په‌ڵه‌ی ئه‌و خوێن و شه‌رمه له‌سەر ڕوخسارمان لا بدات، که له ژێر زه‌بری بلۆکه‌کانی سه‌ر و جه‌سته‌ی كچۆڵه و ژنه ڕۆح سپییه‌كان لێمان ده‌نیشێت.\nئه‌رێ به‌ڕاست،.. ئێوە توانیوتانه ئه‌و په‌ڵه‌ی خوێن و شه‌رمه بسڕن..؟ تا بێن و ڕووتان بێت باسی ڕۆژی خۆشه‌ویستی بکه‌ن؟ ئه‌رێ هۆ به‌نی ئاده‌مینه، خۆ پێم وابێت عه‌یب نییه، من بڵێم؛\n“به‌ڕاستی هێشتا من ته‌وێڵم ته‌ڕو خوێناوییه، سینەم پر سیمفۆنیای خه‌جاڵه‌تیه…”\nنازانم چه‌ند به‌یداخ سیمای سلێمانی و هه‌ولێر و به‌عشیقه‌و دهۆک و سه‌رده‌شت و سنه و قامیشلی و ئامێدی و تەنانەت مه‌ریخ داده‌پۆشێت، له‌و ڕۆژه‌ی ناو نراوه ڕۆژی خۆشه‌ویستی!\nئەرێ ئێوە هەرگیز نیشانەی پرسیارتان لەسەر ئەوە بەجێهێشتووە، کە ئایا به‌ڕاستی خۆشه‌ویستی که‌وتۆته کوێی دڵمانه‌وه؟؟\nبه‌ڕاست ئێمه ده‌مانه‌وێت ته‌نها و ته‌نها یادێک بکه‌ینه‌وه، یان ده‌مانه‌وێت له گۆشه‌ی یادێکه‌وه بڕوانینه مانایه‌ک، که پێیه‌وه هاتووین و که‌چی وا خه‌ریکه به ته‌واوی له ده‌ستی ده‌ده‌ین؟!!\nنازانم، بۆ هێنده‌ی تێڕامان له‌م دیارده‌یه‌م بۆ گرنگه، که ناونراوه ڕۆژی خۆشه‌ویستی..\nبۆچی نیو هێنده ئه‌وه‌م بۆ گرنگ نییه، که ئه‌م ڕۆژه چی ده‌گه‌یه‌نێت لای کورد؟\nسوێند دەخۆم.. سوێند، کە خۆشه‌ویستی وه‌ک خۆمان کۆیله‌یه و .. ئه‌گه‌ر خۆمان کۆیله‌ی سه‌رده‌مه تاریکه‌کانی ده‌ستی جەللادان و هه‌وه‌سی پیاوه ناشیه‌کانین، ئه‌وا خۆشه‌ویستی کۆیله‌ی ناو سینه داخراوه‌کانی خۆمانه!\nئاخر، ئه‌گه‌ر خۆشه‌ویستی ئه‌سیر نه‌بێت .. پێم بڵێن، تفه‌نگ چۆن ده‌یتوانی به ناو جه‌رگه‌ی سه‌رده‌مه‌کاندا ئه‌و هه‌موو خوێنی کیژۆڵە ناسکانە بڕژێنێته به‌ر پێی ئه‌سه‌فمان؟\nپێم بڵێن، ڕق چۆن ده‌بووه شۆفێری شاره‌زای سه‌رانسه‌ری ڕێگاو بانی ناو چیرۆکه‌کان..؟\nئه‌رێ ئێمه چیرۆکه‌کانمان پڕ نین له ده‌ربه‌ده‌رکردنی ئاشنایی و کوشتنی ڕۆح و كوشتنی وه‌فا؟\nپێم بڵین، ئه‌گه‌ر خۆشه‌ویستی ئه‌سیر نه‌بێت، هه‌ژاری ڕووی ده‌هات به ئاشکرا به کۆڵان و جاده‌ی گشتی ته‌مه‌نی زۆربه‌ماندا جرت و فرتی بێت؟\nببینن دۆستان، خۆشه‌ویستی زیندانە .. زیندان! بڕوانن، چۆن سه‌ركرده فیتنه‌كانی ماڵ و كۆمه‌ڵگا ئازادی و ماف و ته‌حه‌مولیان ئه‌تک کردین، بڕوانن!\nمن سوێندم ناکەوێت،.. ئەگەر بە دەنگی بەرز هاوار بکەم و بڵێم؛\n“خۆشه‌ویستی لێره نییه، به‌نیئاده‌مینه.. ئیتر ئێمە چ کارەین لێرە.؟!”\nپێش ئه‌وه‌ی من له‌گه‌ڵتان بم بۆ یادکردنه‌وه‌ی به‌هایه‌ک، که شایانی ئه‌وه‌یه هه‌ر ٣٦٦ ڕۆژه‌که‌ی ساڵی تێروته‌سه‌ل هی ئه‌و بێت، نه‌ک ته‌نها یەک ڕۆژ .. من خۆم خۆشخه‌یاڵ ناکه‌م به هات و هاواری بۆنه و یاده‌کان.\nمن ده‌زانم خۆشه‌ویستی ده‌بێت پێش نه‌ته‌وه‌که‌شم ئازاد بکرێت.. ده‌بێت ساڵ ببێته موڵکی خۆشه‌ویستی .. ئه‌وسا ڤالانتینۆش ده‌توانێت هه‌موو ڕۆژه‌کانی ساڵ له یادماندا بێت، نه‌ک ته‌نها یەک ڕۆژی ئه‌سیر..!\nئه‌گه‌ر خۆشه‌ویستی بۆ یەک ڕۆژ بتوانێت هه‌بێت له‌ساڵێکدا .. ئه‌وا من ڕوخسه‌ت له حه‌زره‌تی ڤالانتینۆ ده‌خوازم و به ده‌نگی به‌رز ده‌ڵێم؛\n“مه‌رگ بۆ خۆشەویستی..!”\nPrevious به‌بۆنه‌ی فالانتاینه‌وه.. عیباده‌ت خه‌ڵوه‌تێك له‌میحرابی یاردا\nNext ڤه‌له‌نتاین … به‌ندی عه‌لی


بەهای لیرە گەیشتە داشكانێكی مێژوویی – تۆڕی میدیایی خەڵک\n2020/10/26 - 2:00 PM\nئەمڕۆ بەهای لیرە گەیشتە داشكانێكی مێژوویی لە بەرامبەر دۆلاری ئەمریكیدا.\nئەمڕۆ یەك دۆلاری ئەمریكی بەرامبەر بە 8 لیرە مامەڵەی پێوەكرا.\nئەو دابەزینە بێوێنەیە بەلای ئابوریناسانەوە تێپەڕاندنی بەربەستێكە كە بە ئەوپەڕی لاوازی دراوی توركیا دەناسرێت.\nبۆ نۆهەمین هەفتەیە دراوی توركی بەردەوامە لە پاشەكشە لە بەرامبەر دۆلاری ئەمریكیدا.\nئەو داشكانەی ئەمڕۆ تۆماری كرد لە ماوەی 21 ساڵی رابردوودا بە خۆیەوە نەبینیوە.\nئابوری توركیا تادێت خراپتر دەبێت لەگەڵ چاوەڕوانی سزاكانی ئەمریكا و ئەوروپا بۆ سەر ئەو وڵاتە و فراوانبوونی بەرەكانی جەنگی توركیا لە سوریا و عێراق و لیبیا و قەرەباخ و كێشە ناوخۆییەكانیشی.


چوار پیاوی بێلانە و بێماڵ لەسەر شەقامەکانی نیویۆرک دەکوژرێن\nپۆلیس دەڵێت شەوی هەینی لەسەر شەممە پیاوێکی بێلانەو ماڵ لە شاری نیویۆرکبە بۆرییەکی ئاسن هێرشی کردۆتە سەر کەسە بێماڵەکانی تری وەکو خۆی لە کاتێکدا کە لە خەودا بوو، چوار کەسی کوشتووەو پێجهەمیشیان بە سەختی بریندارە.\nئەو گومانبارە تەمەن 24 ساڵانە ئێستا دەستگیر کراوە بەڵام هێشتا تاوانەکەی بەسەردا ساغ نەبۆتەوە. کاربەدەستان دەڵێن پۆلیس ئەو پارچە ئاسنەی دۆزیوەتەوە کە لە دەمی دەستگیرکردنەکەی هێشتا بەدەست گومانبارەکەوە بووە.\nبەرپرسی لێکۆڵینەوەی باشوری مەنهاتن مایکڵ بلاداسانۆ ڕۆژی شەممە لە میانەی کۆنفرانسێکی ڕۆژنامەوانیدا ڕایگەیاند " لە ئێستادا وا دیارە ئەو هەنگاوە تەنها هێرشی هەڕەمەکی بووە، لە ئێستادا هیچ بەڵگەیەک نییە بیسەلمێنێت کە قوربانییەکان بەهۆی نژاد یان تەمەن یان هەر شتێکی ترەوە کرابن بە ئامانج."\nقوربانییەکان کاتێک لە سەر شۆستەکانی ناوچەی چینی مەنهاتن خەوتبوون هێرش کراوەتە سەریان، ئەو ناوچەیەی لە ڕووناکی ڕۆژدا ڕێگەی نییە لێی بڕۆی بەهۆی قەرەباڵغی بەڵام لە شەواندا چۆڵە. پۆلیس نزیکەی کاتژمێر دووی شەو یەکەم تەلەفۆنی بۆ کرابوو لە دەمی یەکێک لە هێرشەکاندا. کاتێک گەیشتبوونە شوێنی ڕووداەکە پیاوێک لە سەر شەقامەکە کوژرابوو و یەکێکی تریش زۆر بە سەختی بریندار بوو. پاشان بە ناوچەکەدا گەڕانیان دەستپێکرد و تەرمەکانی تریشیان دۆزییەوە.


گوشارەکان لەسەر دوو زیندانیی سیاسیی کورد؛ حەبیبوڵا لەتیفی و سەیدمحەمەد حسێنی – زاگرۆس پۆست\nماڵەوە / سیاسی / گوشارەکان لەسەر دوو زیندانیی سیاسیی کورد؛ حەبیبوڵا لەتیفی و سەیدمحەمەد حسێنی\nگوشارەکان لەسەر دوو زیندانیی سیاسیی کورد؛ حەبیبوڵا لەتیفی و سەیدمحەمەد حسێنی\nهه‌ینی 6 ئاب 2021\tسیاسی, کوردستان, مافی مرۆڤ, هەواڵ 25 جار خوێنراوه‌ته‌وه\n“حەبیبوڵا لەتیفی”، زیندانیی سیاسیی سزاردراو به زیندانی “هەتاهەتایی”، سەرەڕای پشت‌ڕاست‌کردنەوەی دۆخی نالەباری جەستەییەکەیەوە لە لایەن پزیشکیی قانوونیی پارێزگای کوردستانەوە، دوای تێپەڕکردنی ١٥ سال لە سزاکەی لە زیندانی ناوەندیی شاری سنە، تا ئێستایش بێ‌بەشە لە مافی مەرەخەسی و دادوەری دادگای سنە خۆی لە ڕاگواستنی ئەم زیندانییە بۆ ناوەندە پزیشکییەکانی دەرەوەی زیندان دەبوێرێت.\n“ساڵح نیکبەخت”، پارێزەری ئەم زیندانە سیاسییە، نیگەرانە لە بارودۆخی جەستەیی حەبیبوڵا لەتیفی و پێیوایە درێژەکێشانی ئەم ڕەوتە، ژیانی ئەم زیندانییە سیاسییە ڕووبەڕووی مەترسیی جیدیی دەکاتەوە.\nلە لایەکی‌ترەوە، “سەیدمحەمەد حسێنی”، زیندانیی سیاسیی خەڵکی شاری نەغەدەی سەر بە پارێزگای ئازەربایجانی ڕۆژاوا کە لە ساڵی ١٣٩٦ لە حیزبی دێمۆکراتی کردستانی ئێران جیا ببوەوە، لە ڕێگەی وەرگرتنی ئەمان‌نامەی ئیتلاعاتی پیران‌شارەوە، لە هەرێمی کوردستانەوە گەڕایەوە بۆ ئێران؛ بەڵام دوای ماوەیەک دەسبەسەر کرا و له ٤ی جۆزەردانی ١٤٠٠دا بە چل ساڵ زیندان و دورخرانەوە بۆ زیندانی ناوەندیی ورمێ سزادراوە. لە کۆماری ئیسلامی‌دا دەرکردنی ئەمان‌نامه لە لایەن ئیدارەی ئیتلاعاتەوە تەعبیرە له سزانەدان و تەسلیم‌نەکردنی ئەماندراو به دادگا.\nنزیکانی ئەم زنیدانییە سیاسییە بڕوایان وایە کە ئیدارەی ئیتلاعاتی پیران‌شار دەرکردنی ئەمان‌نامەیان کردۆتە شێوازێک بۆ گەڕاندنەوەی دژبەرانی کۆماری ئیسلامی و سزادانیان و منداڵەکەیان بە یەکێک لە قوربانییەکانی ئەم مێتۆدە دەزانن.\nحەبیبوڵا لەتیفی، خەزەڵوەری ١٣٨٦ کاتێک خوێندکاری دواساڵی لقی ئەندازیاریی پیشەسازییەکان لە زانکۆی ئیلام بوو، لە سنە دەسبەسەر کرا. ئەو دوای سێ مانگ دەسبەسەرکران لە ژووری تاکەکەسی و ئەشکەنجەی جەستەیی، لە لایەن لقی یەکەمی دادگای شۆڕشی ئیسلامیی سنەوە بە تۆمەتی “موحاربە و ئەفساد فیل‌ئەرز لە ڕێگەی ئەندامەتی لە یەکێک لە حیزبە دژبەرەکانی نیزام” بە سزای لە سێدارەدان مەحکووم کرا؛ بەڵام دوای داخوازیی پێداچوونەوە، جارێکی‌تر دۆسییەکەی تاوتوێ کرا و حوکمەکەی پلەیەک دابەزی و گۆڕدرا بۆ زیندانیی هەتاهەتایی.\nساڵح نیکبەخت، پارێزەری ئەم زیندانییە سیاسییە لە پێوەندی‌دا بە بارودۆخیی جەستەیی حەبیبوڵا لەتیفییەوە بە “ئێران‌وایەر”ی وت: “بەڕێز لەتیفی تووشی نەخۆشیی ناسراو بە سەندرۆمی ڕیخۆڵە و هەروەها گرفتی دەروون‌ناسیی ناسراو بە خەمۆکییە و دۆخێکی زۆر خراپی لە زیندان‌دا هەیە. ئەمە لە حاڵێک‌دایە کە بە درێژایی دوو ساڵی ڕابردوو باری تەندروستیی جەستەیی بەڕێز لەتیفی زیاتر تێکچووە و بەرەو خراپ‌تر بوون دەڕوات.”\nبەڕێز نیکبەخت بە جەخت‌کردنەوە لەسەر خەمۆکیی حەبیبوڵا لەتیفی لە زیندان‌دا بە “ئێران‌وایەر”ی وت: “ئاساییە کەسێک ١٥ ساڵی بەردەوام لە تەمنی خۆی بەبێ مەرەخەسی و پشکنینی پزیشکی و پسپۆڕانە لە دەرەوەی زیندان‌دا، تێپەڕێنێت و تووشی خەمۆکی بێت.”\nبەڕێز نیکبەخت هەروەها لە درێژەی تێکچوونی باری جەستەیی حەبیبوڵا لەتیفی و بۆچوونی پزیشکیی یاساسیی پارێزگاکە وتی دادوەری پارێزگا، بەپێێچەوانەی ڕەزامەندیی پزیشکیی یاسیی وەک سەرچاوەی فەرمیی بڕواپێکراوی خۆیان سەبارەت بە دەرمان و ناردنی بۆ ناوەندە پزیشکی و پسپۆڕییەکانی دەروەی زیندان، وەک جاران پێداگری لەسەر هەڵوێستەکەی خۆی دەکات: “بێهداریی زیندان، پزیشکیی یاسایی و ئەو پسپۆڕانی کە لەسەر بانگهێشتی ئەم ئۆرگانە دەوڵەتییە زیندانییە سیاسییەکان دەرمان دەکەن، هەر هەموویان لە ساڵی ٩٨دا بە ڕاگەیاندنی خراپ‌تربوونی باری جەستەیی بەرێز لەتیفی و گواستنەوەی خێرای بۆ ناوەندە پزیشکییەکانی دەرەوەی زیندانیان پشت‌ڕاست کردۆتەوە و پێشنیاریان کردووە بەڵام دادوەری سنە بەردەوام خۆی لە ناردنی بۆ خەستەخانە دەبوێرێت.”\nپارێزەری ئەم زیندانییە سیاسییە بە “ئێران‌وایەر” دەڵێت: ” سەبارەت بە تێکچوونی باری جەستەیی بەڕێز لەتیفی بەردەوام نامەم بۆ دادستانی پارێزگای سنە ناردووە بەڵکوو بتوانین لە ڕێگەی دانانی بارمتەی گونجاوەوە بە مەبەستی ئەنجام‌دانی پرۆسەی دەرمان ڕازییان بکەین؛ بەڵام تاکوو ئێستا دادسەرا و ناوەندە پێوەندی‌دارەکان وڵامیان نەداوینەتەوە.”\nئەو هەروەها زیادی کرد: “خۆربۆاردنی دادوەر لە حاڵێک‌دایە کە پزیشکانی پسپۆڕ پشت‌ڕاستیان کردۆتەوە کە بۆ پێشگرتن لە تووندبوونەوەی نەخۆشی، بەڕێز لەتیفی پێویستی بە ڕاگرتن هەیە لە شوێنێکی ئارام و دوور لە سترێس کە ئەم شوێنەیش جگە لە ناردنی بۆ درەوەی زیندان دەستەبەر نابێت. پێ‌دەچێت دەزگای دادوەری ناتوانێت بە شێوەیەکی سەربەخۆ بڕیار لەسەر یەکلایی‌کردنەوەی دۆخی ئەم زیندانییە سیاسییە بدات.”\nئەو هەروەها دەنگۆی تووش‌بوونی حەبیبوڵا لەتیفی بە ڤایرۆسی کۆرۆنای ڕەت کردەوە و وتی ئەگەرچی کۆمەڵێک نیشانەی هاوشێوەی کۆرۆنای هەبوو، بەڵام دوای پشکنینی پزیشکەکانی زیندان دەرکەوت کە تووش‌بوونی بە کۆرۆنا تەنیا “گومان” بووە.\n“سەیدمحەمەد حسێنی”، ٣٦ ساڵان، خێزاندار و خاوەن دوو منداڵە کە بە سزای زیندانی قورس مەحکووم کراوە. ئەم زیندانییە سیاسییە بە تۆمەتی “موحاریبە لە ڕێگەی ئەندامەتیی لە یەکێک لە حیزبە دژبەرەکانی نیزام” لە لایەن لقی دووهەمیی دادگای شۆڕشی ئیسلامیی مهابادەوە بە سەرۆکایەتیی دادوەر “جەواد غوڵامی”، بە ٤٠ ساڵ زیندان و دوورخرانەوە بۆ زیندانی ناوەندیی ورمێ سزا دراوە و بڕیاری سزاکەیشی لە ٤ی جۆزەردانی ئەو ساڵ، دوای چوار ساڵ هەڵپەسێران، لە بەشی بەڕێوەبردنی سزا لە زیندانی نەغەدەدا بە شێوەیەکی فەرمی پێی‌ڕاگەیەندرا.\nسەرچاوەیەکی نزیک لە بنەماڵەی ئەم زیندانییە سیاسییە بە ئاماژەدان بە خولی چوار سالەی هەڵپەسێرانی بەرێز حسێنی لە زیندان بە “ئێران‌وایەر”ی وت لە یەکەم چاوپێکەوتنی دوای دەسبەسەرکرانی‌دا کە دەوری دوو مانگ بەر لەمە ڕووی‌دا، بە بنەماڵەکەی وتووە ئیتلاعاتی سپای پاسداران مەرجی کۆتایی‌هاتنی هەڵپەساردنەکەیان هاوکاری بووە لەگەڵ ئەم ناوەندە ئەمنییەتییەدا، بەڵام وەک خۆی وتوویەتی داخوازییەکەی ئەم ناوەندە ئەمنییەتییەی ڕەت کردۆتەوە: “هەروەها لەو کاتەوە کە دەسبەسەر کراوە، یەک‌جار و بۆ ماوەیەکی زۆر کورت ڕێگەدراوە چاوی بە بنەماڵەکەی بکەوێت و هەندێک جاریش لە ڕێگەی تێلێفۆنەوە دەتوانێت لەگەڵیان قسە بکات.”\nئەو دەلێت دەسبەسەرکردنی ئەم چالاکە سیاسییە لە حاڵێک‌دا ڕووی داوە کە بەڕێز حسێنی دوای جیابوونەوەی لە حیزبەکەی بە هەماهەنگی لەگەڵ ئیتلاعاتی نەغەدە و هەروەها وەرگرتنی ئەمان‌نامە لە لایەن ئیتلاعاتی پیران‌شارەوە لە سنووری سەردەشتەوە گەڕایەوە بۆ زێدەکەی؛ بەڵام دوای ماوەیەک دەسبەسەر کرا و پەروەندەسازییان بۆ کرد و بە دنەدان و پێشنیاری هەندێک لە دەستوپێوەندە خۆجێیەکانی سپای پاسدارانی نەغەدە و پیران‌شار لەگەڵ تۆمەتگەلێکی قورس ڕووبەڕوویان کردەوە: “ئەو بەڕاستی هیچ چالاکیی نەدەکرد و تەنیا بە ژیان و کاری خۆیەوە سەرقاڵ بوو؛ بەڵام بە دنەدان و پێشنیاری هەندێک لە دەستوپێوەندە خۆجێیەکانی سپای پاسدارانی پیران‌شار و نەغەدە کە لەم ناوەندە ئەمنییەتییەیش‌دا بەرپرسیارێتییان هەیە، پیلانیان لە دژی گێڕا و دەسبەسەریان کرد و کۆمەڵێک تۆمەتی ناڕەوایان دایە پاڵی کە بێ‌بنەمان؛ چونکە ئەو نە چەکی پێبوو و نە لەگەڵ هێچ حیزب و ڕێکخراوێک‌دا هاوکاریی دەکرد.”\nئەو بە بەراوردکردنی گەڕانەوەی “محمەمەد مورادی”، زیندانیی سیاسیی خەڵکی پیران‌شار، لە ڕێگەی ئەمان‌نامەی ئیتلاعاتی پیران‌شارەوە بۆ ئێران، گەرانەوەی سەیدمحەمەد حسێنی بە شێواز و داوێکی ئەمنییەتی بۆ گەڕاندنەوەی چالاکانی سیاسیی دژبەری کۆماری ئیسلامی بۆ ئێران دەزانێت: “ئیدارەی ئیتلاعاتی پیران‌شار بەڵێنیان پێدا و لەسەر متمانەکردن بە ناوەندێکی سەربە وەزارەتی ئیتلاعات سەیدمحەمەد و بنەماڵەکەیان فریو دا؛ ئەگینا کێ ئامادەیە بێ‌باکانە و بێ‌پەروا بەگەڕێتەوە بۆ ئێران؟”\nمحەمەد مورادی، زیندانیی سیاسیی بەندکراو لە زیندانی نەغەدە، لە ساڵی ١٣٩٧دا بە وەرگرتنی ئەمان‌نامەی ئیدارەی ئیتلاعاتی پیران‌شار لەگەڵ بنەماڵەکەی‌دا لە هەرێمی کوردستانەوە گەڕایەوە بۆ ئێران. ئەو دوای گەڕانەوەی دەسبەجێ دەسبەسەر کرا و دواتر بە ٤٠ ساڵ زیندان و دوورخرانەوە بۆ زیندانی ورمێ سزا درا.\nبە گوتەی سەرچاوەکەی نزیک لە بنەماڵەی حسێنی، “کۆتاییەکانی بەهاری ڕابردوو، کاتێک کە ڤایرۆسی کۆرۆنا چەند بەشی زیندانی ناوەندیی نەغەدەی گرتەوە و زۆربەی زیندانییەکان چوونەوە بۆ مەرەخەسی، بنەماڵەی ئەم زیندانییە سیاسییە بۆ ئازادکردنی کاتیی سەیدمحەمەد هەوڵیان دا؛ بەڵام دەزگای دادوەری به بڕیاری بارمتەی قورسی ١٠ میلیارد تمەنی بە شێوەیەکی کرداری ڕێگری کرد لە ئازدابوونی؛ چونکە نەک ئەم بنەماڵەیە، بەڵکوو زۆربەی خەڵک توانای دابین‌کردنی ئەو بڕە پارەیان نییە.”\nبە گوتەی سەرچاوەکەی “ئێران‌وایەر”، بەرێز حوسێنی لەمێژە تووشی نەخۆشیی ئاسم و گورچیلەیە و بە شێوەیەکی بەردەوامیش دەرمان دەخوات؛ بەڵام بەرپرسانی زیندان، ڕێگەری دەکەن و هەندێک‌جار بە یاساغ‌کردنی، پێش بە وەرگرتنی دەرمانەکانی دەگرن: “زۆرجاران دەرمانەکانی لە لایەن بنەماڵەکەیەوە دابین دەکرێت؛ چونکە بەرپرسان و بێهداریی زیندان نەک هەر مافی بەکارهێنانی خزمەتوزارییە پزیشکییەکانی زیندانی پێ‌نادەن تەنانەت هەندێک‌جار ڕێگری دەکەن و ناهێڵن ئەو دەرمانانەی که بنەماڵەکەی بۆی دابین دەکەن بە دەستی بگات.”\nئەو لە کۆتایی وتووێژەکەدا بە ئاماژەدان بە بارودۆخی لەرزۆکی ئابووریی بنەماڵە و منداڵەکانی بەڕێز حسێنی وتی: “دوای دەسبەسەرکردنی سەیدمحەمەد، بنەماڵە و منداڵەکانی کەوتوونەتە تەنگەلانێکی زۆر خراپی ئابوورییە و دابین‌کردنی بژێوی و داهاتی ئەو بنەماڵەیە، جگە لە بنەماڵەی باوەکی سیدمحەمەد، کەوتۆتە ئەستۆی خێراخوازانەوە.”


ئالزایمێری سپی - ژنەفتن\n8ی ته‌مموز، 2021|چیرۆک\nئەوکاتەی وڵات بۆ ساتێک کپ و بێدەنگ بوو، هاژەیەک لە ئاسمان پەیدا بوو. یانی دوای بیستنی هەواڵەکە وا دیار بوو دەنگێکی وا بە گوێی زۆر کەسدا هاتووە. لەبەر ئەوەی کەس فڕۆکەی نەدیتبوو، فکریشیان بۆلای بۆردمان و شتی وا نەچووبوو، ئاخە شەڕیش نەبوو تا بۆچوونەکان واوە بچێ.\nئەوەی وا هەمیشە لە دەرێوە دەهاتەوە سووکە سڵاوێکی کرد، ئەوەی وا هەمیشە لە چێشتخانەوە دەنگی دەهات سڵاوەکەی سەندەوە و لێی پرسی: چی بوو؟\nدوایەش بە دەنگێکی لەرزۆکەوە گوتی: ڕاست بوو؟\nئەویش بە حاستەمێک وەڵامی داوە: ئەرێ\nسفرە ڕاخرابوو، ئەوەی وا هەمیشە لە دەرێوە دەهاتەوە چاوێکی لە سفرە و خوانەکە کرد و دوابەدوای چوونە دەرێ کوتی: من نان ناخۆم.\nئەوەی وا هەمیشە لە چێشتخانەوە دەنگی دەهات کوتی: جا ئەوە نانیشمان نەخوارد، دەبێ بەچی؟\nهەرچەند عەینەکە دژە خۆرەکەم لێداوە، بەڵام تیشکێکی لاسار چەقیوەتە چاومەوە. عەینەکەکەم لا دەبەم و لەسەر سەرمی دادەنێم، چاوەڕێی چیم نازانم بە ڕاستی دەبێ چی گۆڕابێ؟ ئاسمان هەر ئەو ئاسمانەیە و دەڵێی قەت دەنگێکی وای لێوە نەهاتووە و هیچیشی پێدا نەڕۆێشتووە. خەڵکیش کە دەڵێی نە بایان دیتووە و نە بۆران!\nدوو باڵندە نزم دەفڕن و لێک دەهاڵێن، هەر لە جێگای خۆمەوە و لە پشت فەرمانەکەوە، عەینەکە بێ کەڵکەکەمیان بۆ فڕێ دەدەم و ئەوەی جنێو دەزانم و چەن ساڵە لەسەر دڵم بوون بە گرێ، حەواڵەیان دەکەم!\nماشینەکانی دوامەوە هات و هاواریانە، ئەوانیش ئەوەی دەیانزانی نەیانگێڕاوە، ئاخە چراکە سەوز بووە و من هێشتا ڕاوەستاوم، پێ دەنێمە سەر گاز و دەردەپەرێم.\nدەڵێن کەسێک ئەو ڕووداوانەی پێشتر پێشبینی کردووە و بە وتەی ئەو کەسەی کە ئەو بە مامۆستای خۆی نێوی دێنێ، ئەوانە هەمووی نیشانەکانی ئاخرە زەمانە و ئێستاش ئێمە لە دوایین کاتەکانی زەمانداین!\nسەعات سێی نیوەشەوە، بە ڕاستی منیش دەبێ شێت بم بەم نیوەشەوە چاو و گوێ و عەقڵی خۆم داوەتە دەست مامۆستا فڵان و مامۆستا فیسار کە فەرموویانە: لە ئاخرە زەماندا خۆر لە دوو لاوە هەڵدێ، دەنگێکی بەرز عالەم کەڕ دەکا و مێشکەکان دەتەقێنەوە…\nلاپەڕەکە دادەخەم و لە دونیای ئینتەرنێت و ئەو فشقیاتە دێمە دەرێ.\nوام لێهاتووە ناوێرم نێوی خوداش بێنم، ئاخە کەس نەزانێ بۆخۆم دەزانم ماوەیەکە ئەویشم لەبیر نەماوە، ئاخە بە قەولی ئەوەی وا هەمیشە لە چێشتخانەوە دەنگی دەهات تا کەی هەر گیرمان خوارد بانگی ئەو بکەین؟ ئەوە بانگیشمان کرد دەبێ بە چی؟\nیا وەکوو ئەوەی وا هەمیشە لە دەرێوە دەهاتەوە کە دەڵێ: وەڵڵا ناوێرم نێویشی بێنم، دەترسم هەر سەر هەڵێنم گوناحەکانم وەک بۆمب بڕژێن بە سەرمدا!\nلەو دەمەدا ئەوەی وا هەمیشە لە چێشتخانەوە دەنگی دێ دەڵێ: ئینسان ڕادێ، لەگەڵ هەموو شتێک و هەموو کەسێک ڕادێ، تەنانەت گوناح!\nدرگایەکی سەوزی چوارتاییم پێ نیشان دەدەن کە بەرامبەرمە، دەنگێک لە مێشمکدا دەنگ دەداتەوە کە دەڵێ: چاولێکە ئەوێ مامان و دەواودەرمانی تۆی لێیە…\nژان نێوچاوانم پێ تێک دەنێ، بەڵام هێشتا توانای خۆڕاگریم هەیە و بێدەنگ لێوم دەگەزم\nـ حاڵی نابی؟\nچاو لە بنمیچەکە دەبرم، نازانم چەن هەزار ژانیان بینیوە و چەن هەزار قیژەیان گێراوەتەوە، ئارەقە بە مۆغەرەی پشتمدا دێتە خوارێ و بایەکی ساردیش نازانم لە کوێوە لێم دەهاڵێ، ددانەکانم یەک ناگرن.\nـ بیر لە منداڵەکەت بکەوە، نایەڵین بتبێ، دەخنکێ، دەمرێ…\nچنگ لە دەسکی ئەو سەندەلیە دەگرم وا دەستمیان پێوەی بەستۆتەوە، شتێک بەنێو گەڵمدا دێتە خوارێ و ژێرم دەخووسێ…\nـ بزانە، ئەوە سەراوەکەشت تۆقی، ئێستا نەتبێ، تازە لێ نابیەوە و منداڵەکەشت دەخنکێ!\nدەقیژێنم، دەست دەنێن بە بەر دەممەوە و لەگەڵ هاوارەکانم شتێکیش لەنێو لنگمەوە دەردەکێشن.\nلەسەر جێگاکەم قیت دەبمەوە، نازانم سەعات چەندەیە، درگای ژوورەکەم لەسەر گازەرای پشت کراوەتەوە…\nنازانم ئێستا ژنانی جیهان چی دەکەن، بەڵام ئەوەی وا هەمیشە لە چێشتخانەوە دەنگی دەهات، هەمیشە دەیگوت؛ ئێمە لەم جیهانە دابڕاوین!\nلەم دواییانەدا زیاتر لەو دەچم، تەنانەت خەونەکانیشمان لە یەک دەچن. کە خەونێک دەگێرێتەوە، بە زۆر خۆم پێ ڕادەگیرێ کە نەڵێم؛ بە خودا منیش ئەو خەونم دیتووە!\nبێدەنگ گوێی بۆ ڕادەگرم، سەیرە وەک یەکیش دەیگێرینەوە!\nلۆی لەچکەکەم ڕاناوەستێ و دەترسم با لەگەڵ خۆی بیبات و بە هیچ و خۆڕایی تووشی گۆنگەڵ بم!\nلە سووچی لای سەرەوەی مەیدانی فەرمانداری وەک هەمیشە چەن سەرباز و ماشینێکی بنکە ئامادەباش ڕاوەستاون و چاوەدێری ڕووداوەکانی لەم شێوەیەی من دەکەن. چاو لە هەر ژنێک دەکەم وەک خۆم دەستی بە لۆی لەچکەکەیەوە گرتووە و چاوی لەوانە!\nقەت پێم خۆش نییە باسی شتێکی ئاوا بکەم، بەڵام بۆ ئەوەی ڕەنگە ڕۆژێک لە ڕۆژان بکەوێتە بەر باس و خواس، دەیگێرمەوە.\nبەهەر حاڵ چەن ساڵێک لەوە پێش بوو، ئێوارەیەکی ڕۆژی پێنج شەممە، با ئەوەش بڵێم؛ ئێرە پێنج شەممەکانی بەنێوبانگە، هەرلە چوارڕای شارەدارییەوە بیگرە هەتا کەمێک ئەولای بیمارستانی کۆن، لە سەعات پێنج و شەشی عەسرەوە تا تاریکان و دوای بانگی شێوان بە ژن و پیاو و کچ و کوڕەوە دێنە دەرێ و پێکەوە ڕێ دەپێون، ڕێپێوانێکی هێمنانە!\nبەڵێ، لە پێنج شەممەیەکی ئاوادا و لەو مابەینەدا لەگەڵ ئەوەی وا هەمیشە لە چێشتخانەوە دەنگی دەهات، هاتبوومە دەرێ. لەناکاو و زۆر کوتوپڕ دەستێک هاتە سەر دەستی و مەچەکی گرت و کێشای!\nعەبەسرا بوو، چاوێکی لە من کرد و منیش هەروا بە پەشۆکاوی چاوێکم لە خاوەن دەستەکە کرد، لەوانە بوو کە پێیان دەڵێن بەرپرسی ‘فەرمانکردن بە چاکە و ڕێگەگرتن لە خراپە!’ فریای هیچ نەکەوتم تەنیا دەستەکەی دیکەی ئەوم گرت و ڕامکێشا و هەڵاتین، بە نێو ئاپۆرەی جەماوەردا کە وەک مێلوورە تێک هاڵابوون، دەستمان کرد بە هەڵاتن.\nیەکبین هەڵ دەهاتین، تا گەیشتین بە چۆڵەوانییەک، هەردووکمان بە هەناسەبڕکێ دەستمان بە لاکەلەکە و ئەژنۆمانەوە گرت و ئاوڕمان داوە، باوەڕمان نەدەکرد، کەس بەدوامانەوە نەبوو.\nدەی تەواو، لەچکەکەم توند گرتووە و لە لێژاییەک دەڕۆمە خوارێ یا لە هەزاران پێپلیکان نازانم..\nلەکوێوە دەستم پێ کرد؟\nئەها، ئەو ڕۆژە ئاسمان شتێکی بەسەرهاتبوو.\nلە بیرم نەبوو، ئەم بەیانییە کە هەستام پەپوولەیەکی سپی لەبەر دەمم بوو( عەیب نەبێ وامزانی لە خۆم داکەوتووە! ) ئەوەی چێشتخانە چەن ڕۆژ لەوەپێش لە هەموومانی پرسی بوو؛ ئەرێ چی پەپوولەی سپی هەڵدێنێ؟\nئەوەی وا هەمیشە لە دەرێوە دەهاتەوە، کوتبووی: هەموو شتێک پەپوولە هەڵدێنێ، بزانە چی کەوتۆتە ژێر ئەو کابینێت و شتانە، جێگای “عەیبدار” پەپوولە هەڵدێنێ.\nدوایەش قەپاڵێکی گەورەی لە سێوە لاسوورەیەکی پاییزی گرتبوو و کوتبووی: لە کتێبی علوومی سەرەتاییدا باسی کرم و پیلەی ئاورێشم و ئەوانەمان خوێندووە، ئەو بێچارانە لەبەر ئەوەی نەبنە پەپوولە بە زیندوویی لە ئاوی کوڵاتەیان هەڵدەکێشن!\nبەو قسانە هەموو گیانم مێلوورە دەکا.\nدوایەش پەپوولەیەکی سپی چکۆلەی پێ نیشان دام و کوتی: وا دیارە شتێک لێرە پەپوولەی هەڵێناوە! پەردەکەم لادا و پەنجەرەکەم کردەوە…\nئەمڕۆ دەبێ هەر ئەو ڕۆژە بێ، هەموو کوتبوویان ئەو هاژەیە ئاسایی نەبووە و ئەو هێڵە سپییانەش، بابە دونیا ئاخر بوونی چی؟!\nخۆ هەواڵەکانی ئەو ڕۆژەیان خوێندبۆوە، هاژەکەشیان بیست بوو ئیدی دونیا ئاخر بوونی چی؟\nلە درگایەکی چوارتایی دێمە دەرێ،\nئەوەی وا هەمیشە لە دەرێوە دەهاتەوە سویچی ماشێنەکەی دا دەستم و کوتی؛ بڕۆ…\nکوتم: بۆ کوێ؟\nتا لای ماشێنەکە هەڵاتم، کە دیتم کەسێک لە پەنای ماشێنەکە ڕاوەستاوە خۆم کرد بە کۆڵانەکەی ئەوبەردا، وامزانی نەی دیتووم، مۆبایلێکی نابوو بە گوێچکەیەوە و ڕووی وەرگێرابوو وەک ئەوەی قسە بکات (ئای لەو زۆڵە، ئێستا دەزانم خەریکی چی بوو) هەر لە بەری لای خۆمەوە و بە بەینی ماشێنەکاندا ڕۆیشتم و خۆم لە پشتی یەکیکیاندا شاردەوە.\nنەمدەزانی منی دیتووە یا نا، مۆبایلەکەی هەر بە دەستەوە بوو…\nنەهاتمە دەرێ، هەروا بە پەنای ماشێنکاندا، لە لێژاییەکەی ئەوسەری کۆڵانەکە چوومە خوارێ و گەیشتم بە شەقامێک (دوایی زانیم ئەوە هەر ئەوسەری ئەم شەقامەیە وا لێی هەڵدەهاتم) ئاوڕم داوە، هەر قسەی دەکرد و ڕووی لە لایەکی دیکە بوو.\nساویلکانە دەڕۆیشتم کتوپڕ یەکێک لەبەر دەمم شین بوو و کوتی:\nنەمزانی چۆن گەیشتە لای ئێمە و لەتە کاغەزێکی دا دەست یەکەکە!\nچاوێکی لە لەتە کاغەزەکە کرد و کوتی: خانمی …\nئەوجار نێوی خۆمی هێنا.\nماشێنێکی نیشان دام و کوتی: بڕۆ سەرەوە.\nحەقدارانە بەرەو ماشێنەکە پاڵی پێوە دەنام!\nبیرم لەوە دەکردەوە ئەگەر هەڵاتبایەم یا خۆم بە ماڵێکدا بکردایە، یا تاکسییەکم ڕاگرتایە ئێستا چی دەبوو؟\nئەوەی وا هەمیشە لە دەرێوە دەهاتەوە لە پەنامەوە کوتی: مەگین نەمکوت بڕۆ، مەگین نەمکوت هەڵێ!\nبیرم لەوە دەکردەوە کە بێتوو پێی بڵێم چۆن وەدووم کەوتووە و کۆڵان بە کۆڵان ڕاپێچی داوم و چۆن پاشاوپڕی داومەتەوە، چی دەکا؟\nئەوەی وا هەمیشە لە دەرێوە دەهاتەوە سینگی نا بە سینگی کابراوە و نەڕاندی: نایەڵم بیبەن!\nئەوەی پاشاوپڕی دابوومەوە کوتی: حوکمی گرتنمان پێیە.\nخوێن لە دەمارەکانییەوە بەرەو سینگی هەڵچووبوو یەک بەخۆی نەڕاندی و کوتی: بشمکووژن نایەڵم بیبەن.\nهەر بیرم لەوە دەکردەوە بۆ بە لایەکی دیکەدا نەڕۆیشتم؟\nدرگا چوار تاییەکەیان کە پێوەدا، ژانێک لە بەری پێمەوە هات و لە تەپڵی سەرمەوە دەرچوو.\nنەمدەزانی ئەوندە جنێو دەزانم، کە پەپوولەکان فرین، جا ئەوجار بێدەنگ بووم.\nمەرزی نێوان خەونەکان و ڕاستییەکان هێندە بەرتەسکە، ئەسڵەن بەرتەسکی چی ئەو پردەی وا پێی دەڵێن پردی سیڕات و بە قەت تاڵە موویەک باریکە ڕەنگە هەر شتێکی ئاوا بێ.\nهەر پێم ترازا، کوتم ئەها بە خودا خۆیەتی.\nهەموو شتێک وەک خەیاڵێکی دوور لە باوەر، وەک فیلم، وەک دەور گێرانێک وابوو، ڕووت ببوومەوە و لە ئاوی کوڵاتەیان هەڵکێشابووم!\nئەوەی وا هەمیشە لە چێشتخانەوە دەنگی دەهات جارێکیان بەوەی وا هەمیشە لە دەرێوە دەهاتەوە کوتبووی: بۆ هەموو شتێک دەبێ پلانێکت هەبێ. تەنانەت بۆ چێشت لێنانێکی ئاسایی دەبێ کەرەسە و ئامرازی پێویستت پێ بێ، بە دەستی بەتاڵ هیچت بۆ جێبەجێ نابێ و ئاشبەتاڵ دەمێنیەوە.\nدەیکوت؛ جارێکیان ئەوەی وا هەمیشە لە دەرێوە دەهاتەوە، چەقۆیەکی بە دەستەوە بووە، چەناکەی لەسەر سینگی چەقاندوە و دەور تا دەور وەک قابغێک زگی خۆی بڕیوە و هەڵی داوەتەوە. هەر بەو جۆرە دەستەکەی دیکەی وا بەتاڵ بووە بردوویەتە ژوورێ و تەنافێک کە دوایی زانیبووی بەندی جەرگ و دڵیەتی کێشابووی و پچڕاندبووی!\nکوتبووی؛ وەڵڵا من هەموو شتێکم دیت؛ جەرگ و دڵی، سەر و سینگی، تەنانەت ژێر مەمکەکانی کە شتێکی لێ نووسرابوو!\nدیتبووی چۆن لەسەر بەردە گەورە و ساف و لووسەکە وا کردبوویان بە تاتە شۆر، بە جێیان هێشتووە، تەنانت دیاربوو ئاوەڕووتیش کرابوو!\nئێشێکی ئاوام وەبیر نایەتەوە. بەو ژانانەی کە دەمبژارد پێم وابوو نەهایەتی ئێش و ژان هەر ئەوندەیە.\nکاتێک لە وێنەکانیشدا ڕووتیان کردبووینەوە و لە لێواری ماشێنێکی بارهەڵگردا دوایین هەناسەمان هەڵدەکێشا، هەر پێم وابوو ئەوە کۆتایی هەموو ئێش و ژانەکانە (ئەوە بیرەوەریەکی کۆنە، هی زەمانی تەیارە ڕەشەکە، بگرە کۆنتریش) چاو لێکە لە وێنەکەشدا جوان دیارە، جێگای ئەوە نابێتەوە، چاو لێکە ئەوەی خوارەوە دەڵێم، ئەها دەیەوێ دەستی منیش بگرێ و بمباتەوە خوارێ. وێنەیەکەی ڕەش و سپی بە دەستەوەیە و پێم نیشان دەدا.\nلە وێنەکەدا ئەوانەی خوارێ چەن پیاوی کۆت و شەرواڵ لە بەرن، لەو دەمەدا چاو لە چاوی یەک دەکەن و وادیارە لەسەر شتێک پێک هاتوون، تەنانەت بە گۆشەی لێویاندا دیارە کە پێدەکەنن، یەکیان دێ و کچەکەی خوارێش دەخاتە سەرێ ودرگاکەمان لەسەر دادەخا.\nلە دڵی خۆمدا دەڵێم چ دەبوو گەر دەستی ئەوم بگرتایە و خۆم بخستایەتە خوارێ و بە هێز و قەوەتی خۆمان هەڵاتبایەین؟\nئێستا کە ئەوانە دەگێرمەوە، دەڵێم؛ ڕەنگە ئەوانە هەمووی لە فیلم و چیرۆک و شتی وادا ڕووی دابێ ئەو بەشانەش کە دێنەوە بیرم، لەتە لەتەی نێگاتیوێکی پچراو لە فیلمێکی کۆنی ڕەش و سپی یا کتێبێکی کۆن بن. وەک ئێستا کە بەبێ ئەوەی بیریشم لێ کردبێتەوە سەحنەی هەڵاتنی خۆم و ئەوم دێتەوە بەرچاو، هەر وا کە بە بەینی دارچنارەکاندا تێدەپەرێین، یەکێک لە پێشەوە پەیتا پەیتا هاوار دەکا: سەرتان دانەوێنن، زیگزاکی ڕاکەن، منیش بە هەناسەبرکێ سەرم دادەنەوێنم و بە بەینی دارەکاندا زیگزاکی هەڵدێم…\nهەر لە منداڵییەوە زۆرم خەیاتی و تیتک و دروومان پێخۆش بوو، کە لێوەکانم دووری نەمهێشت دڵۆپێک خوێنیان لێوە بێ. ئەوەی وا هەمیشە لە چێشتخانەوە دەنگی دەهات، ئێستا وێرای من و ئەوەی وا هەمیشە لە دەرێوە دەهاتەوە، دەمی بە قوتەوە گرتووە.\nوەک هەمیشە هەر چاوم کردەوە، چوومە سەر خوێندنەوەی هەواڵەکان، چاوم ڕێشکەوپێشکەی دەکرد، دەستم کێشا بۆ عەینەکەکەم…\nباوەر کەن هیچ شتێک بە ڕێککەوت نییە، باوەڕدارەکان دەڵێن بەبێ ئیزنی خودا گەڵایەک ناجووڵێ، منیش پێموایە مۆرەکانی شەتڕەنج لەسەر بنەمای هێز و دەسەڵات، دەست بە دەست دەبن و دەگەڕێن و دادەمەزرێن.\nهەرچی چاو لەو وێنەهەواڵە دەکەم، باوەڕم بەوە قایمتر دەبێ، چاولێکە؛ وێنەیەکی ڕەش و سپی بە دەستەوە گرتووە و نیشانم دەدا؛ سێ کچۆڵە لە پەنای یەکەوە دانیشتوون و پێدەکەنن، هەواڵەکە بە ناساندن و نێو هێنانی ئەوان دەست پێدەکات:\nلەلای چەپەوە ئانگێڵا مێرکل (ڕاوێژکاری ئێستای ئاڵمان) نێوەڕاست جینا هاسپڵ (سەرۆکی ئێستای ڕێکخراوەی سیا) لای ڕاست تێرێزا می (سەرۆک وەزیرانی ئێستای بریتانیا)\nبڵێی ئەوە بە ڕێککەوت بێ؟\nچۆن بەوەی وا هەمیشە لە دەرێوە دەهاتەوە ئەوە حاڵی کەم کە بابەگیان وەڵڵا بۆمەلەرزە، فرۆکە، مووشەک و سیڵاویش تەنانەت بە ڕێککەوت نییە و هەموو شتێک لە ڕووی ستراتیژی و پلانەوە ڕوو دەدات.\nجارێکی دیکەش وێنەکە ڕاست و چەپ دەکا و ئیدی نازانم چی دەڵێ چی…\ndiman لە 9ی ته‌مموز، 2021 کاتژێر 4:53 pm\nفەزا و زمانێکی جوان بوو. دەستان خۆش\n← جێندەر چییە؟\nناشیرینیى سامناك و ناشیرینیى ترسناك →